Fakta Hiburan Yang Perlu Anda Tahu Sebelum Masuk Pejabat Hari Ini (N.446)

VIDEO HARI INI: Selepas berdekad bertarung dengan ketagihan alkohol, kemiskinan dan tiada tempat tinggal, bekas tentera USA Jim Wolf di’berikan make over oleh Degage Ministries dengan harapan ianya boleh merubah kehidupan beliau.

Pelakon Hanez Suraya berpendapat tidak salah bagi individu yang ingin melakukan pembedahan plastik untuk kelihatan cantik dan ia suatu perkara normal dewasa ini. – mStar Online

Untuk kali ke-7 dalam sejarah penganjuran pertandingan ini, Venezuela berjaya membawa pulang gelaran Miss Universe dan tahun ini menerusi wakilnya Gabriela Isler yang berusia 25 tahun yang di’nobatkan di Moscow, Sabtu lalu. – Huffington Post

Dalam satu temubual terbaru bersama media, Lady Gaga mendedahkan yang beliau ingin memilki ramai anak dan tiga orang sekurang kurangnya juga beliau kini sedang giat membuat persiapan untuk sebuah konsert di angkasa lepas. Yerp. – People

Kumpulan pop Korea, CNBLUE bakal memulakan tayangan dokumentari khas mereka bertajuk The Story of CNBlue – Never Stop di Jepun terlebih dahulu pada Januari tahun hadapan. – Soompi

10 tahun dahulu hari ini, sebuah filem komedi romantik bersempena Krismas mula ditayangkan dan ianya mencipta fenomena seluruh dunia & dimanakah para pelakon filem Love Actually berada kini? *korek koleksi DVD* – Too Fab


Mizz Nina Rancang Busana Muslimah & Buka Lembaran Baru Dalam Muzik

Bertemu Mizz Nina semasa berlangsung Shout! Awards 2013, sempat kami tanyakan beberapa soalan tentang dirinya yang sudah berhijab semenjak beliau dan suaminya, Noh Hujan pulang dari menunaikan fardhu Haji baru baru ini.

“Alhamdulillah, selepas pulang dari menunaikan Haji & selepas berhijab keadaan saya seperti biasa sahaja tetapi saya lebih berasa gembira, bebas, dan lebih diberkati. Saya berasa bersyukur juga kerana saya diberi peluang bersama-sama dengan suami menunaikan Haji bersama kerana sebelum ini saya banyak melihat pasangan yang pergi secara berasingan”

Mizz Nina juga turut memberitahu bahawa beliau dan suaminya berdoa agar dikurniakan cahaya mata ketika berada di tanah suci Mekah.

“Sudah tentu saya berdoa untuk dikurniakan cahaya mata dan bukan itu sahaja saya dan suami juga berdoa untuk kebahagiaan dan kesejahteraan kami sekeluarga,” ujarnya.

Selepas ini, Mizz Nina juga merancang untuk membuka bisnesnya sendiri dengan menghasilkan busana muslimah yang menjadikan Madena sebagai jenama keluarannya itu.

“Saya ada merancang untuk membuat bisnes dengan menggunakan jenama saya sendiri iaitu Madena yang akan menjual busana muslimah, scarf dan itu semua masih dalam perancangan yang akan terlaksana pada tahun hadapan,” katanya.

Sementara itu, Mizz Nina juga turut memberitahu bahawa beliau akan menukar konsep muziknya kepada lebih bersifat sentimental bersesuaian dengan imejnya yang kini berhijab.

“Secara terus terangnya saya akan menukar konsep muzik saya kepada lebih perlahan dan tidak lagi seperti dahulu ini kerana saya mahu ianya lebih bersesuaian dengan pembawakan imej saya ini. Mengenai kerjaya atau single, buat masa sekarang saya ingin berehat dan menumpukan perhatian terhadap keluarga,” ujarnya.

Tahniah juga diucapkan kepada Mizz Nina kerana dia telah memenangi Anugerah Flava Award di malam anugerah Shout! Awards 2013 semalam. (rtky/hfz)


Fizo Omar & Mawar Sah Bergelar Suami Isteri Dengan Sekali Lafaz

Pelakon Fizo Omar selamat diijab kabul dengan wanita pilihannya, Mawar Abdul Karim dengan sekali lafaz sekitar jam 9.32 pagi hari ini. Pasangan ini telah dinikahkan oleh jurunikah, Mohd Arif Abdul Samad yang merupakan Pegawai Tadbir Majlis Agama Daerah Hulu Langat.

Pasangan yang mengenakan persalinan rona putih ini terlebih dahulu mengikat tali pertunangan sehari sebelum ijab kabul selepas perkenalan hampir setahun. Majlis pernikahan Fizo Omar & Mawar Abd Karim yang dihadiri kira-kira 300 tetamu telah dijalankan di rumah pengantin perempuan di Country Height Kajang.

Malam tadi sebelum berlangsung majlis ijab kabul, telah berlangsung satu majlis berinai sekaligus meraikan para pekerja Butik Fareeda.

Pihak lelaki menerima tujuh dulang hantaran berbalas sembilan dari pihak perempuan dengan mas kahwin berjumlah RM 506.00. Pihak lelaki menerima hantaran berupa seutas jam tangan, kaca mata hitam, kasut, 2 naskah Al-Quran, komputer riba, cincin, plat moto MF 120 jaket dan motosikal berkuasa tinggi 1,200 cc.

Manakala pihak perempuan menerima seutas jam tangan, tas tangan, kasut, cincin berlian putih, jongkong emas seberat 1,011 gram bertulis Fizo love Mawar berserta mas kahwin dan sebiji motorsikal berkuasa tinggi.

Pasangan pengantin baru ini juga memaklumkan yang mereka akan terbang ke benua Eropah untuk berbulan madu. Tahniah buat Fizo Omar & Mawar sekeluarga atas ikatan perkahwinan ini, semoga kekal bahagia selamanya. (rtky/bsr)


Khairy Jamaluddin Tewaskan Aaron Aziz

Menteri Belia & Sukan, Khairy Jamaluddin telah berjaya menewaskan pesaing terdekatnya, Aaron Aziz dalam kategori Wired Celebrity Award di malam kemuncak Shout! Awards 2013. Kemenangan tersebut adalah tidak dijangkakannya kerana melihatkan persaingan dan pengaruh artis-artis yang bertanding itu amat besar.

“Saya tidak menyangkakan kemenangan berpihak kepada saya ini kerana persaingan hebat-hebat belaka,” ujarnya yang turut memberitahu bahawa ibunya adalah merupakan inspirasi dalam kejayaanya kini.

“Ibu saya merupakan inspirasi saya selama ini dan kejayaan saya datangnya dari berkat doa ibu”

Sementara itu, beliau memuji bahawa acara Shout! Awards 2013 adalah merupakan acara muzik yang terbaik. Walaubagaimanapun, hanya sedikit sahaja sesi temuramah bersamanya kerana beliau terpaksa bergegas ke lokasi yang lain kerana mempunyai tugas. (rtky/hfz)


Gambar: Gaya Selebriti Di Karpet Merah Shout! Awards 2013

Semalam telah berlangsungnya majlis anugerah Shout! Awards 2013 di Stadium Putra Bukit Jalil yang menyaksikan ramai selebriti hadir membawakan fesyen terkini mereka buat tatapan para peminat di acara karpet merah.

Malam tadi juga menyaksikan Menteri Belia dan Sukan, Khairy Jamaluddin telah memenangi anugerah Wired Celebritiy Award menewaskan beberapa nama popular dalam kategori tersebut seperti Aaron Aziz, Adibah Noor, Sofea Jane dan Yuna.

Penyanyi rap & komposer Joe Flizzow pula diberi pengiktirafan untuk membawa pulang anugerah utama Shout! Awards iaitu The Ultimate Shout! Award.

Berikut merupakan senarai penuh pemenang yang di’umumkan malam tadi dan beberapa keping gambar sekitar karpet merah Shout! Awards 2013 yang berlangsung semalam.

Rockstar Award : Bunkface
Popstar Award : Hafiz
Power Vocal Award : Hafiz
Flava Award : Mizz Nina Ft Jay Park
Music Video Award : KRU ft Stacy
Break-Out Award (Best New Act) : Jay Walia
Best On-Screen Chemistry Award : Zizan Razak dan Johan (Jozan)
Fresh TV Series Awards : Sebenarnya Saya Isteri Dia
Breakthrough Local Feature Award : KIL
Favourite TV Program Award : Versus 2
Favourite TV Personality Award : Zizan Razak
Coolest Radio Announcer Award : Fara Fauzana
Favourite Radio Show Award : Johara Pagi Era
Hot Chick Award : Nur Fazura
Hot Guy Award : Aaron Aziz
Wired Celebrity Award : Khairy Jamaluddin
Shout Aloud Award : Matluthfi90
The Ultimate Shout! Award : Joe Flizzow


Fizo Omar, Mawar Selamat Bertunang

Perkenalan singkat merpati dua sejoli ini telah membawa kepada majlis pertunangan mereka awal pagi ini. Selepas upacara menyarungkan cincin ke jari manis Mawar oleh ibu Fizo, Wan Hafizol bin Wan Omar atau Fizo Omar kini bergelar tunangan pengusaha muda tudung Fareeda, Mawar Abdul Karim.

Majlis pertunangan yang serba ringkas itu telah dijalankan di rumah pihak perempuan di Country Height, Kajang dengan dihadiri lebih kurang 300 tetamu terdiri daripada sanak saudara, ahli keluarga kedua pihak dan beberapa wakil media.

Keluarga Mawar menerima rombongan keluarga Fizo Omar dengan iringan 5 dulang hantaran. Manisan antara hantaran iringan melambangkan manisnya pertunangan pasangan yang sedang disirami kehangatan percintaan ini.

BACA: Gambar Di Sekitar Majlis Pernikahan Fizo Omar & Mawar Abdul Karim

Hasil perbincangan yang telah dipersetujui sebelum ini, pasangan ini akan bernikah para esok hari, bersamaan 10 Nov, bertempat di kediaman pihak perempuan, Country Height Kajang.

Majlis pernikahan mereka esok boleh disaksikan secara langsung di program Nasi Lemak Kopi O di saluran TV9.

Tidak pernah menyangka gadis manis yang menghiasi “billboard” Fareeda akhirnya menjadi miliknya. Personaliti Mawar, keluhuran budi juga semangat saingnya dalam dunia perniagaan memikat hati Fizo. Inilah pakej wanita dambaan yang dicari selama ini. Walau hanya melalui perkenalan yang singkat, Fizo yakin memilih Mawar sebagai suri pelengkap kehidupannya dunia akhirat. (rtky/bsr)


Yuna Kini Lebih Selesa Berahsia Tentang Kisah Cinta

Bertemu dengan penyanyi Yuna yang jarang berada di Malaysia memang akan digunakan untuk bertanyakan tentang kisah cinta beliau dengan Julian Schratter yang di’khabarkan kini semakin rapat dan intim.

Namun, jawapan dari penyanyi bertaraf antarabangsa ini masih tidak mahu mendedahkan status hubungan mereka berdua ketika ini kerana Yuna sendiri lebih selesa untuk berahsia tentang kisah peribadi dan belajar dari pengalaman lalu.

“Hubungan kami macam biasa. Tapi sebolehnya saya tak mahu lah bercerita tentang hal peribadi. Ia terlalu privasi untuk saya beritahu pada umum. Lagipun saya belajar daripada kesilapan lalu membuatkan saya kini lebih selesa berahsia,” ujarnya.

Yuna ditemui media ketika mengadakan majlis pelancaran album terbarunya berjudul Nocturnal di pejabat Google Malaysia dan album yang mengandungi 11 lagu itu sudah pun berada di pasaran dan mengambil masa enam bulan untuk di’siapkan.

“Saya tak hadapi cabaran terlalu besar sepanjang siapkan album ini. Saya cukup selesa sepanjang proses rakaman sebab jadual saya tak padat sangat. Kalau album dulu saya sibuk dengan persembahan jelajah. Kali ini prosesnya lebih relaks”

“Selain tu, disebabkan dah biasa buat persembahan di konsert jelajah lau, saya rasa mutu vokal saya pun dah semakin baik”, ujar Yuna yang akan muncul dalam program bual bicara popular bersama Jimmy Kimmel Januari depan.


Fakta Hiburan Yang Perlu Anda Tahu Sebelum Masuk Pejabat Hari Ini (N.445)

VIDEO HARI INI: Kalau anda suka dengan filem aksi Indonesia The Raid: Redemption, ianya kini mempunyai sekual yang di’beri tajuk The Raid: Berandal dan di’arahkan oleh pengarah sama iaitu Gareth Evans & mengekalkan teraju seperti Iko Uwais, Yayan Ruhian & Raiden Integra.

Jamie Foxx di’khabarkan sedang berunding untuk membawa watak Martin Luther King Jr. dalam filem biopik ikon sejarah itu yang bakal di’arahkan oleh Oliver Stone dengan kerjasama stuido DreamWorks & Warner Bros. – The Wrap

Pelakon Datuk Rahim Razali diarahkan berehat selama sebulan daripada melakukan sebarang aktiviti seni selepas beliau selesai menjalani pembedahan bagi membuang pendarahan dalam otaknya pada 31 Oktober lalu. Doakan yang terbaik. – mStar Online

Kerana salah faham akan satu jenaka yang dikeluarkan oleh ahli keluarga beliau, Anne Hathaway di’laporkan kini sedang mengandung dan pemenang Oscar ini pantas menafikan laporan yang tersebar luas sepanjang hari semalam. – US Magazine

Bintang bola sepak Korea, Park Ji Sung telah disahkan oleh keluarganya sendiri bakal berkahwin dengan personaliti TV SBS Kim Min Ji dan majlis perkahwinan mereka mungkin berlangsung pada Mei 2014 kelak. Mereka berdua mula bercinta pada Jun lalu. – Soompi

Sejak kebelakangan ini, pasangan Robert Pattinson dan Kristen Stewart di’khabarkan sering keluar bersama dan sumber terdekat mengatakan mereka kini sedang berusaha untuk kembalikan kehangatan cinta seperti dulu. Hmm. – Hollywood Life


Saksikan Perjalanan 10 Pereka Fesyen & Model Bersama Sunsilk Hijabku Gayaku

Ingat lagi sekitar Julai 2013 yang lalu, Sunsilk Hijabku Gayaku ada melancarkan kempen untuk mencari 10 orang pereka fesyen & model yang akan ditonjolkan pada Islamic Fashion Festival (IFF) pada November 2013 nanti?

Semua peserta yang berpotensi sudah pun dipilih dan kini anda berpeluang untuk menyaksikan perjalanan mereka dari pereka & model berstatus amatur ke peringkat lebih professional dengan bimbingan mereka yang telah berada lama dalam industri.

Bermula 4 November 2013 melalui saluran Youtube rasmi Sunsilk, perjalanan 10 orang mereka yang bertuah ini dirakamkan setiap minggu selama lima episod.

Rancangan khas online ini akan dikendalikan oleh Diana Amir yang memang terkenal dengan fesyen hijab & muslimah beliau sehingga menjadi idola ramai wanita.

Dalam kelima lima episod ini nanti, anda akan dapat melihat perjalanan para peserta Sunsilk Hijabku Gayaku ini melalui pelbagai tugasan sebelum menempatkan bakat dan rekaan mereka di pentas fesyen antarabangsa.

Kesemua pereka & model yang terlibat akan dipantau, dibimbing dan dilatih oleh beberapa nama besar dalam industri fesyen Malaysia seperti Hatta Dolmat, Rico Rinaldi dan Fedrick Wong (ketua program jabatan fesyen, Kolej Raffles).

Pada episod kelima dan terakhir, peserta perlu memperlihatkan hasil rekaan kepada para juri dan mentor serta para tetamu yang hadir di catwalk Islamic Fashion Festival (IFF) 2013 untuk merebut tempat pertama dalam persaingan ini.

Pereka fesyen & model yang berjaya akan menerima hadiah RM5,000 beserta paparan eksklusif di majalah untuk seorang pereka fesyen dan seorang model. Pereka fesyen yang berjaya juga mendapat latihan praktikal dibawah pereka fesyen terkenal, Rico Rinaldi selama sebulan.

Untuk mengetahui siapakah pereka fesyen dan model yang berjaya muncul sebagai juara dan melihat perjalanan penuh rintangan mereka, jangan lupa ikuti kisah mereka di laman Youtube Sunsilk Hijabku Gayaku bermula 4 November 2013 ini. Jom!


Shaheizy Sam Tunggu Pinangan Wanita

Pelakon serba boleh, Shaheizy Sam memberitahu bahawa dia sedang menunggu pinangan dari seseorang wanita yang masih dia tercari-cari. Menerusi Sinar Online, sejujurnya dia masih belum mempunyai kekasih walaupun terdapat ramai kenalan perempuan yang dikenalinya.

“Saya masih menunggu calon wanita yang sesuai untuk meminang saya,” ujar pelakon ini sambil berseloroh apabila ditanya tentang soal kahwin.

“Setakat ini, saya tidak mempunyai sesiapa. Walaupun berkawan dengan ramai orang. Saya bukan seorang yang memilih. Tetapi belum jumpa wanita yang tepat, sebab saya sendiri tidak mencari. Saya seorang yang menunggu,” katanya ringkas.

Dia juga turut memberitahu sekiranya dia mempunyai teman wanita maka akan segera diberitahu kepada rakan-rakan media. Sementara itu, Sam enggan mengulas mengenai gosip percintaan dirinya bersama aktres jelita Nur Fazura, kerana menganggap bahawa perkara itu tidak benar kerana hubungan mereka tidak lebih daripada hubungan seorang kawan. (rtky/hfz)


Yuna Lancarkan Video Muzik Untuk Lagu Baru, Rescue

Kali terakhir Yuna melancarkan video muzik untuk pasaran antarabangsa adalah sekitar empat bulan lalu untuk lagu I Wanna Go — yang menampilkan buat pertama kali Julian Schratter yang ketika itu di’gosipkan sedang bercinta dengan penyanyi ini.

Khabarnya, Yuna sendiri sudah pun mengakui Julian Schratter sebagai kekasih dalam sebuah majalah kewangan & bercakap tentang masa depan mereka bersama. Stay tuned!

Hari ini, Yuna tampil dengan sebuah lagi video muzik yang kami kira sangat cantik dan menarik perhatian kami untuk menontonnya berkali kali untuk single berjudul Rescue.

Rescue merupakan salah sebuah lagu yang di’muatkan dalam album terbaru Yuna berjudul Nocturnal yang sudah berada di pasangan sejak 29 Oktober yang lalu. Enjoice! (rtky/m)


Fakta Hiburan Yang Perlu Anda Tahu Sebelum Masuk Pejabat Hari Ini (N.444)

VIDEO HARI INI: Mereka kembali lagi. Selepas berjaya menghiburkan dunia dengan himpunan lagu a capella Beyoncé, Pentatonix hadir dengan himpunan lagu lagu popular Daft Punk versi a capella. Daft Punk, muzik elektronik — versi a capella. Holy sh*t!

Berasal dari Texas, Demi Lovato mengakui dalam dirinya ada perasaan untuk berkahwin dan memiliki anak dalam usia yang awal namun perkara itu bukan satu keutamaan buat dirinya ketika ini namun tidak menolak kemungkinan bergelar ibu dalam 10 tahun lagi. – Too Fab

Walaupun berjaya menaikkan berat badan hampir 10 kg untuk watak Thor, Chris Hemsworth terpaksa menurunkan kembali berat badan dengan hanya menjamah 600 kalori sehari untuk filem terbaru beliau berjudul Heart of the Sea. – Huff. Post

Dalam laporan khas ini, wartawan Akmaliah Razak senaraikan barisan perkahwinan selebriti Malaysia yang mencecah belanja jutaan ringgit dan siapa boleh lupa majlis perkahwinan bernilai RM12 juta Memey Suhaiza & Norman Hakim ‘kan? – Sinar Harian

Kumpulan pop Korea yang di’anggotai empat jelitawan, miss A kini telah kembali ke arena hiburan kpop dengan single terbaru Hush bersama album dengan tajuk sama. Dan ya, mereka turut lancarkan video muzik terbaru untuk lagu tersebut. – Soompi

Selepas filem The Wolverine berjaya mengutip US$413 juta dari seluruh dunia, Twentieth Century Fox telah memulakan rundingan dengan pengarah James Mangold untuk sekuel filem tersebut dan Hugh Jackman di’harapkan akan terus memegang watak ikonik itu. – Deadline


Fauziah Latiff Batal Rancangan Nikah?

Sekitar Mei 2013 yang lalu, kami ada siarkan beberapa keping gambar yang menunjukkan penyanyi Fauziah Latiff mesra bersama kekasih baru & ketika itu juga khabarnya mereka sedang berbahagia selain merancang untuk hidup bersama.

Laporan Utusan Malaysia baru baru ini menyebut yang hubungan pasangan ini kini sudah pun berakhir & walaupun persiapan sudah dilakukan, khabarnya majlis pernikahan itu tidak diteruskan atas alasan yang tidak dapat di’pastikan.

Namun menerusi akaun sosial Fauziah Latiff, penyanyi dan pelakon ini tidak pula menunjukkan tanda tanda yang beliau kecewa atau merana dengan berakhirnya hubungan ini. Mungkin redha dengan takdir yang jodoh tidak kuat antara mereka berdua. (rtky/m)


Nora Danish: Saya Terbang Ke London Guna Duit Sendiri!

Memang hangat kisah cinta antara pelakon Nora Danish dan Nedim Nazri sehingga setiap gerak geri mereka menjadi bualan para peminat lebih lebih selepas mereka berdua bersikap terbuka akan hubungan yang terjalin. Harga tiket penerbangan pun jadi isu kini.

KOSMO! baru baru ini mendakwa menerima salinan tempahan tiket penerbangan Nora Danish ke kota London yang jumlahnya mencecah RM25,000 dan ini menimbulkan spekulasi mengatakan pelakon popular ini menggunakan sumber kewangan Nedim Nazri untuk bercuti.

“Saya kira pengirim (salinan) itu sungguh tidak amanah dalam pekerjaan dia. Apa masalahnya dengan jumlah tersebut? Saya bayar pakai duit saya sendiri, bukannya Nedim”

“Saya bekerja keras & punya wang sendiri. Saya mampu untuk membayar perbelanjaan tersebut tanpa tanggungan sesiapa,” ujar Nora Danish.

Nora Danish yang turut menerima kutukan melalui akaun laman sosial menyifatkan mereka yang membencinya sebenarnya tidak mengetahui apa apa tentang hidupnya & senang mengambil jalan untuk mengabaikan sahaja semua komen yang negatif.

“Nedim juga tak kisah dengan keadaan ini, dia cool. Cuma dia risau saya dihentam teruk kerana dia memang seorang yang proaktif terhadap saya,” tambahnya lagi. (rtky/eka)


Rozita Che Wan Bakal Pengacara Melodi?

Laporan Harian Metro hujung lalu ini lebih menyentuh kepada penghijrahan Awal Ashaari dari program kegemaran ramai, Melodi kerana mempunyai komitmen yang lebih besar ketika ini dan menariknya adalah khabar angin tentang pengganti beliau.

Ketiadaan Awal Ashaari yang selama ini bergandingan dengan Zizan Razak pastinya janggal buat penonton namun ada khabar mengatakan antara calon yang dipertimbangkan ketika ini adalah Amyza Adnan dan Rozita Che Wan. Sh*t you not.

“Kata pihak yang menyampaikan berita ini, pihak produksi sudah pun menjalankan uji bakat dan mereka menilai dua artis popular, Amyza Adnan dan Rozita Che Wan atau Che Ta,” tulis laporan itu yang turut memuji kecekapan krew Melodi mencari pengganti.

Amyza Aznan kita sedia maklum sering tampil di kaca televisyen sebagai pengacara sambilan dan mungkin sampai masa untuk beliau di’berikan tanggungjawab lebih besar. Untuk Rozita Che Wan, pasti pihak produksi ada sebab kukuh memilih pelakon popular ini.

Siapa lagi anda rasa sesuai bergandingan dengan Zizan Razak untuk Melodi? (rtky/m)


Aeril Zafrel: Dakwaan Kahwini Ummi Nazeera Satu Fitnah

Pelakon yang mencetuskan kontroversi baru-baru ini dengan pernikahan secara rahsia bersama aktres Wawa Zainal tampil menjelaskan isu terbaru yang mendakwa dirinya yang sudah berkahwin bersama Ummi Nazeera.

Menerusi mStar Online, Aeril Zafrel menjelaskan bahawa kenyataan yang dikeluarkan adalah fitnah dan bersifat ingin menjatuhkan kredibilitinya semata-mata & fitnah itu juga bersifat serangan peribadi ke atas dirinya.

Aeril juga turut menjelaskan bahawa dia dan Ummi Nazeera tidak pernah berjumpa dan hanya bertegur secara terbuka menerusi laman sosial.

“Saya sedar diri saya bukanlah popular pun, namun fitnah seperti ini seperti cubaan mahu mencemarkan dan menjatuhkan peribadi agar orang lain turut bertanggapan buruk pada saya.

“Secara jujurnya saya dengan Ummi hanya bertegur sapa di laman sosial sahaja dan kami tidak pernah berjumpa secara peribadi dengannya,” katanya ketika diminta mengulas tentang dakwaan pernah berkahwin dengan Ummi Nazeera sebelum kontroversi perkahwinannya dengan Wawa Zainal terbongkar pada Oktober lalu. (rtky/hfz)


Alyah Bakal Tampil Lagu Baru, Ada Cinta

Penyanyi yang bervokal lantang, Alyah telah memberitahu kepada media bahawa kini dia telah menemui cinta dalam singlenya yang terbaru berjudul ‘Ada Cinta’ yang baru sahaja selesai rakamannya baru baru ini.

“Ya kini saya telah menemui cinta saya yang baru iaitu menerusi single saya yang bakal di ke udarakan tidak lama lagi. Lagu tersebut berjudul ‘Ada Cinta’ ciptaan sepenuhnya oleh Manusia Putih dan lirik oleh Budi Hikayat dan saya sendiri, Alyah,” ujarnya.

Alyah yang mengakui bahawa singlenya yang terbaru itu agak mencabar dari lagu-lagunya yang sebelum ini berharap dapat menyanyikannya dengan baik dan seterusnya diterima peminat seperti lagu-lagunya yang sebelum ini.

“Saya memang tidak nafikan bahawa single saya yang terbaru ini agak mencabar daripada segi kawalan vokal berbanding dengan lagu-lagu saya yang sebelum ini. Saya juga berharap agar lagu ini dapat diterima peminat seperti lagu-lagu saya yang sebelum ini,” katanya.

Sementara itu, Alyah turut menceritakan pengalamannya yang turut menghasilkan lirik bersama Budi Hikayat yang terpaksa di edit dan perbetulkan dari segi struktur ayat sebanyak 4 kali dan ianya merupakan satu pengalaman yang hebat dan luar biasa bagi dirinya.

“Setakat ini lirik itu telah 4 kali diubah dan diperbetulkan dari segi tatabahasa dan ayat yang sesuai. Bukan apa ini adalah untuk mencari perkataan yang sesuai supaya apabila kita menyanyi ia lebih mudah untuk kita menyebutnya dengan betul dan lancar,” ujarnya.

Alyah juga akan bertanding dalam saingan separuh akhir Muzik Muzik menerusi dua buah lagu yang berjudul Permata dan Kau Yang Terindah. (rtky/hfz)


Fakta Hiburan Yang Perlu Anda Tahu Sebelum Masuk Pejabat Hari Ini (N.443)

VIDEO HARI INI: Ada 8 minit untuk anda leburkan hari ini? Tonton kompilasi epik video pendek di Vine yang menarik sepanjang Oktober 2013 yang lalu.

Penyanyi yang kini sedang popular dengan lagu berjudul Royal, Lorde dilaporkan tidak berminat untuk berkolaborasi dengan penerbit muzik terkenal David Guetta & menyifatkan muziknya menjengkelkan. Ouch. – Huff. Post

Awal tahun ini apabila beliau umumkan mahu menyertai New York City Marathon, ramai yang bersikap skeptikal namun Pamela Anderson telah buktikan yang beliau pun mampu untuk tamatkan larian sejauh 42 km itu. – FOX Sports

Penyanyi Hafiz Suip menjelaskan gambar mesra dia bersama bekas kekasihnya, Adira AF yang dimuat naik menerusi Instagram milik penyanyi wanita itu hanyalah foto biasa sahaja dan menafikan menjalinkan kembali hubungan. – mStar Online

Penyanyi Katy Perry telah di’nobatkan sebagai kuasa baru di media sosial mengalahkan Justin Bieber yang memegang gelaran itu sekian lama selepas berjaya mengatasi angka pengikut di Twitter & Facebook bintang remaja itu. – Entertainment Weekly

Girls’ Generation (SNSD) baru sahaja melancarkan sebuah video muzik baru untuk lagu My Oh My yang juga merupakan single pertama untuk album ketiga mereka yang akan menemui peminat di pasaran Jepun. – Soompi


Aeril Zafrel Dan Ummi Nazeera Pernah Bernikah Sebelum Ini?

Hujung minggu lalu menerusi ruangan beliau dalam sisipan hiburan Berita Harian, Zubir menulis satu gossip mengatakan yang Aeril Zafrel & Ummi Nazeera pernah bernikah sebelum kontroversi pernikahan dengan Wawa Zainal terjadi & hangat ketika ini.

Tulisan itu mendakwa Aeril Zafrel telah menikahi Ummi Nazeera secara syarak tanpa sebarang dokumen mahu pun pejabat agama & ketika itu ada khabar mengatakan mereka sedang bercinta namun di’nafikan oleh kedua dua mereka.

Ummi Nazeera tidak mengambil masa lama untuk memberikan kenyataan beliau tentang perkara ini dan melalui akaun Twitter beliau, pelakon yang sudah berhijrah ini menafikan semua dakwaan yang di’tulis oleh wartawan tersebut.

“I have never met Aeril Zafrel in person. Second of all, I have never been married & I have never had a relationship or even dating him. Please get your facts right,” tulis Ummi Nazeera.

Ummi Nazeera turut menyifatkan artikel tersebut sebagai tidak menghormati diri & keluarganya.

“Your action is very disrespectful towards myself and my family. I look at this as tarnishing my name. I expect you to undo the harm you’ve done,” tambahnya lagi.

Pelakon yang kini bertudung penuh ini juga berkata yang beliau tidak memerlukan sebarang perkahwinan atau lelaki untuk mengambil keputusan berhijrah seperti sekarang. (rtky/m)


Sharnaaz Ahmad Tidak Kisah Hubungan Shila Amzah Dan Johan As’ari

Sharnaaz Ahmad yang suatu ketika dahulu pernah menjalinkan hubungan dengan Shila Amzah telah mengakui sebelum ini dia tertekan ketika gosip mengatakan bekas kekasihnya itu dan Johan As’ari berkawan rapat, bercinta dan sebagainya.

“Ya, saya tahu bahawa mereka katanya sedang berkawan rapat dan pada mulanya saya sukar untuk menerima hakikat ini tetapi apabila kelamaannya saya sudah tidak kisah dan boleh menerimanya,” ujar Sharnaaz Ahmad yang ditemui.

Dia juga turut memberitahu bahawa berkat sokongan dari keluarga, dan pengurusnya telah menguatkan semangatnya untuk terus bergerak ke hadapan untuk menempuh fasa seterusnya dalam kehidupan.

“Alhamdulillah keluarga dan begitu juga dengan pengurus saya yang sentiasa memberikan sokongan dan dorongan untuk saya terus kuat dan lebih maju ke hadapan. Biarlah benda lepas kita buang jauh-jauh,” katanya lagi.

“Rezeki di tangan Tuhan,” itulah semangat yang diucapkan oleh Sharnaaz Ahmad kerana selepas peristiwa tersebut rezekinya dalam bidang lakonan ini semakin banyak dan buktinya pada malam Anugerah Skrin 2013 (ASK 2013) dia telah dicalonkan dalam 2 kategori iaitu Pelakon Lelaki Terbaik Drama dan juga Pelakon Pembantu Lelaki Terbaik Filem menerusi drama Di Bawah Langit Mu dan filem Juvana.

“Saya bersyukur sekali selepas peristiwa tersebut hidup saya kembali seperti sedia kala dan meneruskan kerja-kerja saya seperti biasa. Saya juga bersyukur kerana masih lagi diberikan peluang untuk meneruskan kerjaya saya dengan menerima beberapa tawaran lakonan”

Sementara itu, dia juga turut memberitahu bahawa jiwanya kini seolah-olah kosong dan sepi.

“Saya rasa kosong dan kadang-kadang sunyi, apa yang terjadi kepada saya banyak yang saya kongsikan dari Pengurus saya dan dialah banyak memberikan sokongan dan dorongan sehingga kini,” katanya mengakhiri perbualan. (rtky/hfz)


Fakta Hiburan Yang Perlu Anda Tahu Sebelum Masuk Pejabat Hari Ini (N.442)

VIDEO HARI INI: Kami yang bukan peminat LEGO pun teruja untuk menantikan keluarnya filem The Lego Movie ini dan sebelum itu, tonton dahulu trailer penuh pertama yang penuh awesome ini — dan barisan penyumbang suara yang oh my God — Chris Pratt, Will Ferrell, Elizabeth Banks, Will Arnett, Nick Offerman, Alison Brie, Liam Neeson dan Morgan Freeman.

Apa yang penyanyi remaja ini lakukan jika tiada persiapan untuk konsert? Satu laporan berserta gambar menunjukkan yang Justin Bieber baru baru ini di’lihat mengunjungi sebuah pusat pelacuran di Brazil. Buat apa? – US Magazine

Sumber terdekat dengan selebriti ini berkata yang Lindsay Lohan kini telah bersih dari sebarang salah laku sosial mahu pun salah guna alkohol namun beliau masih suka untuk keluar berparti bersama rakan rakan tetapi mengawal diri. – FOX News

Lisdawati berasa lega apabila pihak produksi tempatan tidak meletakkan sebarang diskriminasi terhadap pelakon bertudung sepertinya untuk berlakon dalam drama terbitan mereka & tidak pernah bimbang akan rezeki dalam dunia seni. – mStar Online

Lee Seung Ki yang baru baru ini menyertai program TV Nunas Over Flowers sebagai comeback berkata beliau merasa teruja & bimbang dalam masa yang sama kerana ini penglibatan pertama selepas tidak muncul dalam mana mana program variasi sejak lebih setahun lalu. – Soompi

Pelakon berusia 41 tahun, Idris Elba dikejarkan ke hospital baru baru ini selepas diserang asma dan terpaksa membatalkan sidang akhbar filem biopik Nelson Mandela lakonan beliau yang telah di’jadualkan di Johannesburg, Afrika Selatan. – RTE


Cristina Suzanne Sudah Tetapkan Tarikh Perkahwinan

Pelakon wanita yang berdarah kacukan Jerman, Amerika Syarikat dan Melayu, Cristina Suzanne telah memberitahu bahawa dia bakal mengakhiri zaman bujangnya pada tahun hadapan bersamaan dengan tarikh kelahirannya iaitu 22 Januari 1985.

“Insya-Allah sekiranya tidak ada aral melintang saya akan berkahwin pada tahun hadapan pada tarikh kelahiran saya iaitu 22 Januari ini bertempat di kediaman saya di Kuantan,” katanya.

Segala persiapan telah pun diatur dan dibuat oleh keluarganya dalam merencanakan persiapan perkahwinannya yang tinggal hanya lebih kurang 2 bulan sahaja lagi.

“Setakat ini, saya masih juga mencari apa-apa keperluan untuk persiapan perkahwinan dan sementara itu keluarga saya di Kuantan juga turut terlibat dan banyak membantu saya uruskan acara perkahwinan saya yang dijangkakan tidak lebih kurang 2 bulan lagi ini,” ujarnya.

Selain itu, mengenai kerjayanya Cristina Suzanne bakal muncul dalam beberapa filem yang sudah tamat penggambarannya seperti filem CEO, TUJUH dan JWANITA yang semuanya bakal ditayangkan untuk tatapan para peminat tidak lama lagi.

Cristina Suzanne juga turut dicalonkan dalam kategori Pelakon Wanita Terbaik Filem menerusi filem KIL di Anugerah Skrin yang bakal ditayangkan secara langsung pada 29 November ini. (rtky/hfz)


Nad Zainal Nafi Putus Cinta

Pelakon yang tercalon menerusi kategori Pelakon Wanita Terbaik Drama sempena Anugerah Skrin 2013, Nad Zainal telah memberitahu kepada pihak media bahawa dia & kekasihnya masih bersama dan tidak pernah berpisah seperti yang digosipkan oleh sebuah akhbar.

“Saya pun tidak tahu mengapa gossip sebegini boleh timbul, walhal saya dan kekasih masih baik dan tidak pernah ada masalah timbul dan dalam hubungan kami. Saya agak terkejut juga apabila ramai orang dan juga peminat saya tweet sana sini tentang hubungan saya ini,” ujarnya.

Jelasnya lagi, hubungan mereka tidak ada masalah dan kemungkinan besar juga dia menganggap bahawa sekarang ini tidak adanya lagi gambar-gambar mesra di antara dia dan juga kekasih yang di muat naik di laman sosial Instagram.

“Memang tidak ada sebarang masalah dalam perhubungan kami, cuma apa yang saya boleh terfikir di sini adalah mungkin disebabkan jarang untuk saya memuat naik gambar-gambar saya bersama dia di Instagram dan disebabkan itu juga orang ramai mula membuat andaian bahawa saya dan dia telah tidak bersama lagi”

Dia turut memberitahu bahawa tidak perlulah dia dan kekasih untuk terlalu ‘expose’ dalam perhubungan mereka seperti menunjuk dan berkepit kemana-mana sahaja sehingga boleh menimbulkan fitnah dan mungkin boleh menjengkelkan orang yang melihatnya.

“Dalam setiap perhubungan tidak perlulah untuk kami terlalu ‘expose’, berkepit sana sini, dan itu sudah bagaikan suami isteri pula apabila keadaan itu terjadi dan seelok-eloknya saya lebih selesa dengan keadaan sekarang di mana pekerjaan tidak perlu dicampur adukkan dengan kisah percintaan,” katanya. (rtky/hfz)


Selesa Bersama, Shila Amzah Terima Jika Jodoh Dengan Johan As’ari

Desas-desus mengatakan bahawa sebelum ini Johan Asaari berkawan rapat bersama seorang selebriti terkenal tanah air iaitu Shila Amzah.

Bertemu Shila Amzah semasa pelancaran albumnya, telah terungkai segala-galanya apabila diberitahu bahawa dia dan Johan Asaari hanyalah merupakan teman rapat sahaja. Tetapi apabila menonton video klip yang di persembahkan melalui lagu berjudul Masih Aku Cinta ternyata menguatkan lagi persepsi yang mengatakan bahawa mereka bercinta.

“Sebenarnya saya dan Johan memang sudah saya kenali sejak tahun 2010, dan selepas itu kami membawa haluan masing-masing. Saya juga tidak menyangka bahawa hubungan sebagai teman ini membawa kepada buah mulut orang ramai”

“Untuk video klip Masih Aku Cinta pula, sejujurnya ada beberapa orang pelakon yang telah disenarai pendekkan dan saya beserta pengarah klip video tersebut, saudara Ghaz Abu Bakar telah memilih Johan sebagai pelakon kerana dia memenuhi kriteria yang sesuai dalam klip video itu,” ujarnya.

Shila Amzah juga tidak menyangka bahawa ibunya sendiri sudah lama mengenali ibu Johan As’ari dan mereka selalu berhubung sesama mereka.

“Saya sendiri pun tidak menyangka bahawa ibu saya mengenali ibu Johan dan mereka berdua merupakan sahabat dan selalu berhubungan”

Jodoh dan pertemuan merupakan hak Allah S.W.T dan bagi selebriti antarabangsa, Shila Amzah dia tidak menolak ketentuan takdir sekiranya ditakdirkan untuk berkahwin dengan jejaka itu.

“Saya tidak meletakkan target untuk mengakhiri zaman bujang, dan tidak meletakkan syarat-syarat tertentu dan asalkan dia menghormati saya dan yang terutamanya kedua-dua ibubapa saya. Pengalaman lepas banyak mengajar kehidupan saya dan kini saya lebih matang dan lebih suka berterus terang dalam membuat sesuatu keputusan. Sekarang saya lebih positif dan menuju ke hadapan dalam merentasi fasa kehidupan,” katanya bersungguh-sungguh. (rtky/hfz)


Fakta Hiburan Yang Perlu Anda Tahu Sebelum Masuk Pejabat Hari Ini (N.441)

VIDEO HARI INI: Sebuah kumpulan a cappella, Pentatonix dalam usaha mempromosikan album terbaru mereka PTX Vol. 2 telah melancarkan mashup lagu lagu popular Beyoncé baru baru ini dan ianya da bomb!

Antara filem yang kami nantikan telah di’umumkan tarikh tayangan baru, The Wolf of Wall Street akan ke pawagam 25 Disember ini dan sila tonton trailer terbaru yang menampilkan Leornado DiCaprio di’samping barisan pelakon hebat lain. – Just Jared

Selepas ditahan kerana mengasari seorang lelaki hujung minggu lalu, Chris Brown telah memilih untuk memasuki pusat pemulihan dengan niat untuk kembali fokus dalam kehidupan dan karier dari sudut yang lebih positif. – People

Filem terbaru beliau The Alumni akan ke pawagam tidak lama lagi & peminat ahli kumpulan Big Bang, T.O.P ada sebab untuk lebih teruja apabila beliau dikhabarkan akan kembali dengan aktiviti seni secara solo sekitar November ini. – Soompi

Dalam tembual terbaru bersama Ryan Seacrest, Kanye West berkata yang tunangnya Kim Kardashian merupakan individu yang lebih berpengaruh berbanding presiden Barack Obama & patut menjadi wajah muka hadapan majalah VOGUE. – NY Daily News

Konsert Lantera Timur yang berlangsung September lalu telah menyaksikan Datuk Siti Nurhaliza mencatat sejarah sebagai artis solo pertama mengutip jualan tiket dengan jumlah RM1 juta di Istana Budaya, Kuala Lumpur. – mStar Online


Maya Karin Akui Sedang Bercinta, Pilih Jejaka Inggeris

Walaupun tanpa produk filem atau drama baru yang menampilkan pelakon ini, kisah peribadi beliau tetap menjadi perhatian ramai lebih lebih lagi kisah cintanya dan hari ini Maya Karin sendiri akui hatinya sudah di’miliki seseorang.

Menariknya walaupun pernah di’kaitkan dengan beberapa orang jejaka tempatan termasuk Remy Ishak sebelum ini, hati Maya Karin nampaknya masih kuat untuk terpaut dengan jejaka kulit putih.

“Biarlah saya merahsiakannya dulu. Sebenarnya, saya tidak memilih mana-mana lelaki. Namun, mungkin sudah ditakdirkan untuk bertemu semula dengan lelaki berkulit putih,” ujarnya.

Maya Karin bagaimanapun mendedahkan yang kekasihnya itu merupakan seorang yang terlibat dalam dunia hiburan. Cuma dunia hiburan negara mana tidak pula di’pastikan, ramai mana jejaka Inggeris dalam industri hiburan negara kita ‘kan?

“Saya sudah kenal lama dengan dia, tetapi hubungan ini masih pada peringkat awal dan biarlah hubungan ini berkembang dengan baik dan doakanlah yang terbaik buat saya,” tambah Maya Karin yang mengakui bersedia untuk berkahwin lagi.


Tonton Trailer Pertama Untuk ‘X-Men: Days of Future Past’

Kami jarang paparkan trailer filem secara individu namun untuk filem terbaru ini X-Men: Days of Future Past, kami lakukan pengecualian — kerana ianya cukup awesome.

Trailer pertama berdurasi 140 saat ini mengesahkan jalan cerita dua generasi berbeza yang bertembung untuk mengelakkan krisis besar di masa hadapan dalam dunia mutant dan filem ini diarahkan oleh pengarah asal filem X-Men, Bryan Singer.

Kita dapat lihat di penghujung trailer yang mana akan berlakunya pertembungan satu dengan satu antara watak Xavier dari masa lampau (James McAvoy) dan Xavier dari masa sekarang (Patrick Stewart) yang penuh emosi.

X-Men: Days of Future Past akan mula berada di pawagam 23 Mei 2014.


Fida Ibrahim Nafikan Kahwin Pengurus Sendiri Di Selatan Thailand

Siapalah artis Malaysia dalam dunia seni tanpa kontroversi sebegini bukan? Fida Ibrahim yang baru baru ini terpalit isu lari dari lokasi penggambaran kini khabarnya telah berkahwin senyap senyap di selatan Thailand.

Lebih menarik, Fida Ibrahim di’dakwa bernikah dengan pengurus peribadi beliau sendiri yang di’kenali sebagai Shah di kalangan media & pelakon ini mencipta kontroversi percintaan dengan Zalif Sidek untuk sembunyikan hubungan mereka.

“Kahwin? Kalau betul saya telah berkahwin sila kemukakan bukti. Cerita saya kahwin secara senyap sebenarnya sudah timbul sejak dulu lagi. Sebelum ini, saya pernah juga didakwa berkahwin secara senyap dengan seorang VIP”

“Sekarang, saya didakwa pula berkahwin secara senyap dengan pengurus sendiri. Sebenarnya, ada orang yang cuba mereka cerita mengenai perkahwinan saya,” jawab Fida Ibrahim.

Beliau yang akan turut menyertai program realiti Maharaja Lawak Mega 2013 juga menjawab isu inai yang sering menghiasi jari dengan mengatakan ianya sekadar hiasan dan tidak ada kena mengena dengan sebarang pernikahan seperti di’khabarkan.


Mizz Nina Akui Telah Berhijrah Selepas Pulang Tunaikan Haji

Sebelum pasangan ini terbang ke Tanah Suci untuk mengerjakan ibadah haji, ramai yang mula skeptikal sama ada mereka akan mengubah gaya hidup selepas pulang ke Malaysia lebih lebih lagi si isteri yang terkenal dengan aktiviti seninya yang sangat moden.

Melalui gambar gambar terbaru yang dikirimkan ke Instagram, Mizz Nina nampaknya sudah mula memakai tudung secara penuh selepas pulang dari mengerjakan haji bersama suaminya baru baru ini dan ramai bertanya adakah ianya kekal atau sementara.

Bercakap kepada mStar Online hari ini, Mizz Nina mengesahkan yang beliau kini sudah pun berhijab selepas pulang daripada menunaikan ibadah haji di Mekah pada Jumaat lalu.

“Buat masa ini Nina masih lagi belum bersedia bertemu media untuk bercakap tentang imej barunya itu. Tetapi dia telah mengesahkan pada saya bahawa buat masa ini dia memang sudah pun bertudung,” ujar Joe Saiful, pengurus penyanyi itu.

Perkembangan yang sangat bagus kami kira dan pastinya peminat ketika ini tertanya tanya apakah halatuju karier muzik beliau kerana tidak mungkin Mizz Nina akan muncul ke atas pentas dengan imej barunya ini atau adakah akan terus berhenti dari dunia seni?


Fakta Hiburan Yang Perlu Anda Tahu Sebelum Masuk Pejabat Hari Ini (N.440)

VIDEO HARI INI: Kami tidak pasti apa nama aktiviti mereka ini, luncur papan air? Tetapi yang pasti, ianya nampak awesome lebih lebih lagi dengan latar belakang nan menghijau sawah padi bertingkat di Banaue, Filipina.

Chris Brown dan pengawal peribadi beliau kini berada dalam tahanan polis selepas di’syaki mengasari seorang lelaki tidak dikenali dan ada kemungkinan penyanyi itu akan meringkuk dalam penjara kerana melanggar perintah parol. – CNN

Pasangan kekasih Olivia Wilde dan Jason Sudeikis bakal menyambut kelahiran bayi sulung pertama mereka & menurut sumber pasangan yang bertunang pada Januari 2013 lalu ini sangat gembira dengan kehadiran orang baru. – People

Pelakon Datuk Rahim Razali yang dikejarkan ke unit rawatan rapi (ICU) semalam perlu menjalani pembedahan segera bagi membuang pendarahan dalam otaknya agar penyakit yang dikenali sebagai subdural hemorrhage tidak bertambah serius. – mStar Online

Gelagat terbaru dua ahli tetap program variasi Running Man, Gary & Song Ji Hyo menimbulkan kembali desas desus yang aktress itu sudah berpisah dengan teman lelakinya dan mereka berdua kini sedang berpacaran. Aww. – Soompi

Tampil menjadi muka hadapan majalah Cosmopolitan terbaru, Miley Cyrus mendedahkan yang kehidupan solonya ketika ini selepas berpisah dengan Liam Hemsworth adalah masa terbaik dalam hidupnya dan tidak akan sesekali menoleh ke belakang. – US Magazine


Fizo Omar & Mawar Bakal Bernikah Dua Minggu Lagi

Pantas kami lihat perkembangan hubungan cinta antara pelakon Fizo Omar dan model pakaian muslimah, Mawar Abdul Karim selain kisah mereka rancak menjadi bualan ramai peminat sejak beberapa bulan kebelakangan ini.

Fizo Omar dijadualkan membuat pengumuman tarikh pernikahan beliau dengan Mawar hari ini (27 Oktober 2013) di The Curve, Damansara tetapi laporan Utusan Malaysia menyebut yang majlis bahagia mereka akan berlangsung dua minggu dari sekarang.

UPDATE-1: Fizo Omar & Mawar Abdul Karim akan bertunang pada 9 November 2013 ini dan seterusnya bernikah pada majlis yang akan di’adakan pada 10 November 2013 ini. Dan, majlis pernikahan mereka akan disiarkan secara langsung menerusi TV9.

“Memang saya sangat sibuk membuat persiapan untuk hari perkahwinan yang bakal berlangsung sekitar dua minggu lagi. Saya harap semua pihak mendoakan agar semua persiapan ini akan berjalan dengan lancar,” ujar Fizo Omar.

Fizo Omar turut memberitahu yang majlis pernikahan mereka nanti bakal menjadi majlis yang cukup istimewa, meriah dan dipenuhi dengan kehadiran mereka yang terapat dalam kehidupan beliau namun akan tetap mementingkan keserdahanaan.

UPDATE-2: Berikut merupakan gambar di sekitar majlis sidang media pengumuman tarikh nikah mereka yang berlangsung di The Curve, Damansara dan boleh kita lihat Fizo Omar melamar Mawar di’hadapan semua hadirin yang ada. Aww.


Gambar: Di Sekitar Resepsi Perkahwinan Ashraf Muslim & Wan Sakinah

Awal bulan ini kami ada menulis khabar angin yang mengatakan pasangan Ashraf Muslim & Wan Sakinah akan mengadakan majlis resepsi di kampung pengantin perempuan di Ipoh, Perak sekitar bulan November akan datang.

Rupa rupanya majlis resepsi perkahwinan pasangan ini telah pun berlangsung semalam & hari ini kami ada menerima beberapa keping gambar sekitar majlis tersebut yang dirakamkan oleh jurugambar professional, Colour Pictures.

Tidak banyak yang boleh kami tulis tentang resepsi perkahwinan Ashraf Muslim dan Wan Sakinah setakat ini, namun sementara maklumat sampai eloklah anda semua yang ingin menatap wajah pengantin baru ini layari seleksi gambar di’bawah. Enjoice!


Adam AF Nafi Perkahwinan Goyah

Semalam sisipan popular Berita Harian ada menulis yang perkahwinan Adam AF & Fiza Elite kini sedang di’landa masalah gara gara satu insiden yang menimbulkan perasaan cemburu sekaligus mencetuskan pergaduhan antara mereka.

Adam AF khabarnya cemburu apabila Fiza Elite secara kebetulan bertemu dan berbual dengan bekas kekasih di sebuah stesen minyak. Perkara ini berlarutan apabila mereka pulang ke rumah apabila Adam AF mula mengungkit kisah lama dan Fiza Elite meninggi suara.

Menerusi laporan Kosmo! hari ini, Adam AF tidak menafikan kejadian bertembung dengan bekas kekasih Fiza Elite di stesen minyak tetapi menafikan terjadinya sebarang pergaduhan besar seperti yang dilaporkan sehingga menyebabkan rumahtangga mereka goyah.

“Ya, memang ada pertemuan berlaku tetapi apa yang terjadi selepas itu bukan pergaduhan — sebaliknya perbincangan atau muzakarah antara suami dan isteri. Saya sekadar menasihati isteri saya,” ujar Adam AF yang turut menafikan isterinya itu meninggi suara dengannya.

“Saya tidak redha dengan apa yang ditulis oleh wartawan itu. Dalam setiap rumah tangga, Allah akan berikan ujian. Kalau benar sekalipun pergaduhan terjadi, ia tidak perlu dihebah-hebahkan”

Adam AF dan Fiza Elite bernikah pada 26 September 2013 dan perkahwinan mereka mendapat perhatian ramai kerana pengumuman yang datang tiba tiba.


Siti Saleha Akui Kini Sedang Bercinta Dengan Lelaki Eropah

Pelakon yang kini sedang hangat di pawagam seluruh Malaysia melalui filem Balada Pencinta, Siti Saleha nampaknya tidak sesekali menyorok apabila diajukan soalan berbaur peribadi lebih lebih lagi tentang status dirinya ketika ini.

Lama tidak mendengar kisah peribadi beliau, Siti Saleha jujur mengakui yang dirinya kini sedang menjalin hubungan dengan seorang jejaka berasal dari Eropah dan hubungan ini sudah terjalin sejak empat bulan yang lalu.

“Biasalah kita perlukan warna dalam kehidupan ini & benar, saya sudahpun mempunyai seorang kekasih. Dia merupakan lelaki berbangsa Eropah yang bekerja di negara ini”

“Tetapi ia masih pada fasa perkenalan dan tiada yang serius lagi dalam perhubungan ini. Saya baru berumur 23 tahun, banyak perkara yang ingin saya lakukan dahulu sebelum berkahwin”

Siti Saleha turut berkata yang beliau mehu tumpukan perhatian kepada kerjaya seninya ketika ini sebelum memikirkan alam perkahwinan yang jauh lebih besar tanggungjawabnya nanti.


Zizan Razak Buka Restoran Burgerbyte & Percaya Produk Tempatan

Kami suka dengar kisah selebriti tempatan yang menceburkan diri dalam bidang perniagaan, tidak kiralah apa pun jenis. Ianya seperti satu usaha untuk melihat jauh ke hadapan dari sekadar berharap kepada industri yang jujurnya tidak menentu turun naik.

Terbaru, Zizan Razak telah membuka sebuah restoran burger baru di Damansara Perdana yang merupakan francais Burgerbyte yang berpangkalan di Sentul.

“Saya merupakan antara penggemar burger dan apabila melihat konsep hidangan pelbagai jenis yang disediakan, membuatkan hati saya terbuka untuk membuka restoran ini secara francais”

“Memandangkan sudah lama saya berniat untuk membuka perniagaan makanan, hasrat itu saya teruskan dengan menjadi pengusaha restoran ini bersama rakan kongsi saya, Rostam Affendy Abd Rahim,” ujar Zizan Razak yang ditemui.

Zizan Razak menambah yang beliau mungkin tidak akan berada sepanjang masa di restoran ini tetapi akan tetap mencuri masa untuk datang menguruskannya kerana ini sudah menjadi satu tanggungjawab baru untuk dirinya. Go Zizan Razak!


Fakta Hiburan Yang Perlu Anda Tahu Sebelum Masuk Pejabat Hari Ini (N.439)

VIDEO HARI INI: Ini Joyce Jimenez dan beliau seorang gadis buta dari Filipina. Ini satu lagi bukti nyata yang Wrecking Ball sebuah lagu yang bagus jika anda tidak menonton video muziknya.

Walaupun hubungan mereka telah sah putus, nampaknya Miranda Kerr dan Orlando Bloom tidak sesekali bersengketa dan ini ditunjukkan baru baru ini apabila mereka di’lihat keluar bersama di New York, bersama anak mereka Flynn. – People

Ada khabar baru menyebut yang selebriti remaja Zac Efron dan Lily Collins kini kembali bercinta dan dilihat keluar bersama beberapa kali selepas percintaan mereka sekitar tahun lalu hanya bertahan selama tiga bulan. – Entertainment Wise

Satu lagi perkahwinan penuh kejutan dari selebriti Hollywood dan kali ini giliran Christina Ricci yang khabarnya sudah sah bergelar isteri kepada James Heerdegen pada Sabtu lalu dalam satu majlis tertutup di New York. – US Magazine

Dalam satu temubual terbaru bersama stesen TV KBS ahli kumpulan Big Bang, G-Dragon berkata yang beliau tidak merancang untuk meninggalkan syarikat pengurusan karier beliau iaitu YG Entertainment kerana sudah menganggap syarikat itu seperti keluarga sendiri. – Soompi

Pekin Ibrahim tampil memberikan penjelasan yang isu putus tunang dengan Uqasha Senrose tidak lebih dari sekadar salah faham dan mengakui ini memang salahnya selain tetap dengan perancangan untuk berkahwin tahun hadapan. – Sinar Harian


Gambar: Diana Amir Sah Bergelar Isteri Habib Bullah

Sekitar jam 9.30 malam tadi, Diana Amir telah selamat bergelar isteri kepada Mohd Habib Bullah A. Rahman dengan sekali lafaz dalam satu majlis sederhana tetapi meriah yang diadakan di Masjid Tuanku Mizan Zainal Abidin, Presint 3, Putrajaya.

Akad nikah telah disempurnakan oleh Imam Besar masjid tersebut iaitu Hazaruddin Baharuddin. Pengantin perempuan diwalikan oleh bapa sendiri, iaitu Amir Hashim Mohd Kassim.

Pasangan yang mengenakan busana indah hasil rekaan dan tajaan Ezuwan Ismail ini selamat diijab kabulkan dengan sekali lafaz tepat jam 9.30 malam.

Sebelum berlangsungnya majlis ijab dan qabul, terlebih dahulu berlangsung satu majlis doa selamat, khatam Al-Quran dan berinai di Wisma Metrowealth.

Pihak perempuan menerima hantaran berupa senaskah al-Quran, sebentuk cincin emas dengan mas kahwin RM 1,000. Pasangan ini belum lagi memutuskan tarikh dan lokasi berbulan madu dek kesibukan masa. Tahniah buat Diana Amir & pasangan!


Fakta Hiburan Yang Perlu Anda Tahu Sebelum Masuk Pejabat Hari Ini (N.438)

VIDEO HARI INI: Ini menarik, PBS Digital Studio menerbitkan sebuah video animasi memaparkan temubual sekitar tahun 1993 dahulu dengan ikon dunia muzik alternatif ketika itu, Kurt Cobain.

Sedikit terlambat kami kongsikan tetapi tidak mengapa, Neelofa dalam kenyataan terbaru berkata yang beliau merancang untuk meninggalkan dunia seni sebelum umur 30 tahun untuk tumpukan perhatian kepada perniagaan. – mStar Online

Khabar terbaru menyebut yang pasangan bercinta Chris Evans & Minka Kelly kini telah berpisah dan ini merupakan kali kedua mereka memutuskan hubungan selepas kali pertama pada tahun 2007 yang lalu. Jodoh itu misteri ‘kan? – Just Jared

Ini satu pengakuan yang agak creepy, Katy Perry dalam satu temubual bersama peminat baru baru ini mengakui yang beliau pernah menyimpan segumpal rambut milik Taylor Swift dan Miley Cyrus dalam beg tangan beliau. Eww. – US Magazine

Pelakon dan penyanyi berbakat Korea, Jang Nara melancarkan video muzik untuk lagu terbaru beliau berjudul Love dan ini merupakan lagu pertama beliau dalam tempoh 18 bulan. – Soompi

Ramai yang tahu penyanyi ini siap menyewa stadium untuk melamar kekasihnya dan kali ini anda boleh menonton video sepanjang proses lamaran Kanye West terhadap Kim Kardashian yang berlangsung baru baru ini. Meriah bak hang. – People


Nora Danish: Jika Sudah Jodoh, Dengan Pekebun Pun Sudi

Let’s go back to Nora Danish & Nadeem Nazri, shall we?

Selepas kisah mereka berdua bercuti ke benua Eropah menjadi perhatian ramai, pastinya banyak mulut mulut yang tidak mampu dikawal dari bercakap dan meninggalkan komen yang bukan bukan di akaun Instagram pasangan ini.

Semalam, Nora Danish dan Nadeem Nazri memberikan kenyataan balas tentang isu ini kepada semua yang di’anggap tidak berpuas hati dengan kehidupan yang mereka jalani lebih lebih lagi hubungan cinta yang mereka jalinkan ketika ini.

Kenyataan di atas dikeluarkan oleh Nora Danish sebelum kembali mengirimkan gambar penuh seni dan romantis mereka berdua yang masih berada di Eropah ketika ini. Kami sebenarnya lebih tertarik dengan kenyataan Nadeem Nazri ini.

Ya, anda semua yang rasa cemburu dengan gaya hidup Nadeem Nazri perlu mula bekerja keras untuk memiliki cukup wang & seterusnya mampu menikmati hidup seperti beliau. Sementara itu, ini lagi beberapa keping gambar Nora Danish & Nadeem Nazri.


Pek Astro On-The-Go Direka Khas Untuk Kepuasan Anda!

Menonton rancangan kegemaran anda kini bukan sahaja terhad kepada kaca & peti televisyen di rumah dan dengan Astro On-The-Go, anda boleh menonton program yang anda ikut di mana mana sahaja pada bila bila masa.

Jika anda fikir Astro On-The-Go hanya boleh diakses oleh mereka dengan langganan TV Astro, anda silap. Astro On-The-Go tidak memilih kasih dan sesiapa sahaja kini boleh mengakses rancangan yang ditawarkan melalui aplikasi hebat ini.

Terbaru, Astro On-The-Go tampil dengan pek-pek yang direka khas untuk kepuasan anda menonton dengan menawarkan berita dan acara siaran langsung, pilihan filem, komedi dan drama tempatan yang terbaik serta banyak lagi tanpa langganan TV Astro!

Astro On-The-Go Pack 1 menawarkan seleksi program komedi dan drama tempatan serta antarabangsa, telenovela & dokumentari dokumentari Muslim termasuklah akses segera kepada koleksi terbesar program-program popular yang lain.

Program popular lain yang dimaksudkan di sini adalah terdiri dari program terpilih dari saluran Astro RIA Plus, Astro OASIS, Astro WARNA, Astro Bella dan One HD.

Ini termasuklah siri televisyen Benci vs Cinta, Mira Sofea, rancangan bual bicara Salam Muslim, 3 Ustazah, program hiburan popular MeleTOP, rancangan variasi Betul Ke Bohong dan Sembang Teh Tarik yang kedua duanya dikendali oleh pengacara hebat AC Mizal.

Lebih menarik, jika anda mendaftar untuk melanggan pakej Astro On-The-Go anda berpeluang untuk memenangi hadiah mingguan berupa AKG K309 In-ear headphones hadiah utama berupa JBL Charge portable stereo speaker — untuk menemani anda ketika menikmati program kegemaran anda di Astro On-The-Go.

Tawaran Astro On-The-Go dengan Pack 1 ini boleh didapati dengan harga RM30 sebulan atau langgan secara harian dengan harga RM5 per hari. Dapatkan maklumat lanjut berkaitan Astro On-The-Go dan pelbagai tawaran lain di laman rasmi mereka.


Uqasha Senrose Dakwa Putus Tunang Kerana Sikap Baran Pekin Ibrahim

Uqasha Senrose hari ini tampil nafikan semua dakwaan yang dirinya mempunyai hubungan sulit dengan Sharnaaz Ahmad sehingga menyebabkan cinta dengan Pekin Ibrahim kini putus.

Bercakap kepada Kosmo! hari ini, Uqasha Senrose dalam nada sedih & kecewa menafikan yang dirinya menjalinkan hubungan cinta dengan Sharnaaz Ahmad dan tidak menyangka Pekin Ibrahim sanggup memburukkan dirinya sedemikian rupa.

“Saya tidak sangka seorang pelakon yang sudah 16 tahun dalam industri tergamak memberikan kenyataan melulu kepada media tanpa berbincang dahulu dengan saya. Saya tiada hubungan langsung dengan Sharnaaz,” ujar Uqasha Senrose.

Uqasha Senrose dalam kenyataan sama seakan tidak menafikan yang hubungan mereka berdua sudah putus tetapi ianya bukan kerana orang ketiga, lebih kepada sikap panas baran & kasar Pekin Ibrahim yang tidak berfikir panjang dalam membuat keputusan.

“Kami bergaduh dan kemudiannya putus bukan disebabkan orang ketiga. Ia berpunca dari sikap kasar dan panas barannya. Walaupun dia tidak pernah memukul saya tetapi dia sering memarahi dan memutus hubungan kami. Selang lima minit kemudian dia akan memujuk saya semula”

Uqasha Senrose yang mengakui masih sayang dan cinta kepada Pekin Ibrahim meminta pelakon itu kemukakan bukti jika benar seperti didakwa dalam kenyataan sebelum ini.


Faizal Ismail Tinggalkan Hot FM?

Pagi ini melalui akaun Twitter beliau, Faizal Ismail menulis satu kemaskini yang membuatkan para peminat tertanya tanya. Faizal Ismail menulis yang beliau secara rami meletakkan jawatan sebagai penyampai radio Hot FM berkuatkuasa serta merta.

“Saya Faizal Ismail meletakkan jawatan saya sebagai penyampai (radio) Hot FM dengan notis berkuatkuasa hari ini 24 oktober 2013,” tulis Faizal Ismail ringkas & kemaskini itu kini menerima hampir 500 retweets sehingga artikel ini dikeluarkan.

Rata rata peminat yang memberikan maklum balas terhadap kenyataan Faizal Ismail ini sedih dengan keputusan beliau untuk meninggalkan kerusi penyampai radio di Hot FM.

Kami harap ini bukan gimik murahan untuk menarik pendengar because this sh*t ain’t funny yo!

UPDATE-1: Hot FM mengesahkan yang Faizal Ismail akan meninggalkan stesen radio tersebut bermula 16 November 2013 kerana ingin menumpukan perhatian kepada perniagaan yang baru di’mulakan tetapi akan bekerja secara sambilan di Hot FM.


Pekin Ibrahim: Saya Ada Bukti Uqasha Senrose Curang

Untuk elakkan anda semua keliru dengan salur masa cerita yang akan kami tulis ini, kenyataan Pekin Ibrahim tentang bukti hubungan Uqasha Senrose dengan Sharnaaz Ahmad dikeluarkan pada 22 Oktober 2013 yang lalu, sebelum segalanya diketahui ramai. Oops.

Pekin Ibrahim yang ditemui ketika pengambaran sebuah telemovie baru baru ini mengakui yang hubungan cintanya dengan Uqasha Senrose sudah berakhir selepas mengetahui tunangnya itu bermain kayu tiga dengan seorang pelakon popular lain, Sharnaaz Ahmad.

“Saya ingin berterus terang bahawa saya dah Uqasha tidak mempunyai apa-apa lagi hubungan, atau dengan erti kata lain kami sudah putus. Tetapi, seboleh-bolehnya saya tidak mahu memperbesarkan perkara ini,” ujar Pekin Ibrahim melalui Kosmo! hari ini.

“Kalau ikut perancangan kami, berkemungkinan besar akan berkahwin pada bulan Oktober 2014 tetapi dengan apa yang telah berlaku sekarang ini nampaknya ia tidak akan menjadi realiti”

“Pada mulanya memang ada sedikit perselisihan faham kecil yang berlaku antara kami berdua dan bagi saya ia merupakan suatu perkara yang normal dalam sesebuah hubungan itu”

“Namun begitu, saya tidak menyangka pula dia tiba-tiba mengambil keputusan untuk menjalinkan hubungan dengan Sharnaaz Ahmad & sudah tentu ia suatu perkara yang sukar untuk diterima”

Pekin Ibrahim turut menjelaskan yang ini bukannya kali pertama Uqasha Senrose berlaku curang terhadap dirinya selain sudah menyimpan semua bukti.

“Saya memang ada semua bukti yang menunjukkan Uqasha ada menjalinkan hubungan sulit dengan Sharnaaz. Jadi, dia tidak perlu menafikan mengenai perkara tersebut”

“Lagipun, ia bukan kali pertama dia berperangai sedemikian dan ini sudah masuk kali yang ketiga. Sebelum ini saya masih mampu memaafkan dirinya tetapi untuk kali ini saya rasa lebih baik kami berpisah sahaja,” tambahnya lagi.


Five Minutes Nafikan Pernah Bergaduh Dengan Peminat Di Twitter

Kumpulan yang baru sahaja menapak di Malaysia kini telah memberitahu kepada pihak media bahawa mereka pernah mengamuk di Twitter ketika sidang media yang diadakan di Hard Rock, Café Kuala Lumpur semalam.

“Ya kami pernah mengamuk di Twitter gara-gara salah faham yang telah berlaku secara peribadi dan ini hanyalah di antara kami sahaja, tidak melibatkan peminat-peminat kami,” ujar Richie yang merupakan vokalis dalam band Five Minutes.

Ditanya juga adakah mereka pernah bergaduh dengan peminat di laman sosial Twitter, dan Richie terus menyangkal soalan pihak media dan menjelaskan bahawa dia dan juga rakan-rakan bandnya yang lain cukup menghormati dan menyanjungi peminat-peminat mereka.

“Dengan peminat kami tidak pernah bermusuhan, kerana kami cukup menghormati dan juga menyanjungi mereka semua. Bukan apa merekalah secara dasarnya menyokong kami sejak band ini mula ditubuhkan pada tahun 1994,”katanya.

Band ini turut melahirkan rasa bertuah sekiranya dapat berkobolarasi bersama-sama dengan penyanyi Malaysia seperti Dato’ Siti Nurhaliza, Yuna, dan juga Amy Search kerana mereka berpendapat bahawa penyanyi-penyanyi tersebut sangat berbakat dan luar biasa.

“Sekiranya diberi peluang kami ingin berkobolarasi bersama-sama dengan Siti Nurhaliza, Yuna dan juga Amy Search kerana mereka sememangnya mempunyai mutu kawalan vokal yang baik dan mempunyai bakat yang sangat luar biasa,” katanya mengakhiri perbualan.

Kepada peminat-peminat kumpulan band Five Minutes ini bolehlah mendapatkan mini album Five Minutes yang akan mula dipasarkan menjelang pertengahan November 2013. Antara lagu-lagu yang akan dimuatkan ialah Galau yang sedang hit di corong-corong radio tempatan, Selalu Menunggumu, Aku dan kamu, Tambatan hati, Itukah Dirimu serta Fivers.


Uqasha Senrose Mengadu Ada Masalah Dalam Hubungan Kepada Ibu

Berbeza dengan kenyataan yang diberikan Uqasha Senrose kepada sebuah portal hiburan semalam, ibu kepada pelakon ini mengatakan yang anaknya itu pernah mengadu mempunyai masalah dalam hubungan bersama Pekin Ibrahim.

“Uqasha ada beritahu saya tentang masalah dalam hubungannya dan sekarang saya tunggu mereka berdua untuk menjelaskan keadaan sebenar, apa yang berlaku,” ujar Rosmizai Mohd Nor yang dihubungi oleh mStar Online semalam.

Namun ibu Uqasha Senrose menolak dakwaan yang mengatakan pasangan itu sudah pun putus tunang seperti yang menjadi bualan ramai semalam.

“Biasalah dalam tempoh pertunangan ini ada sahaja dugaannya, namun secara rasmi mereka belum putus. Saya pun tidak boleh komen banyak sebab tidak tahu apa sebenarnya yang berlaku tapi apa-apa pun yang terjadi saya hanya doakan mereka dapat buat keputusan yang terbaik”

Pasangan Uqasha Senrose & Pekin Ibrahim bertunang pada 9 Julai yang lalu.


Fakta Hiburan Yang Perlu Anda Tahu Sebelum Masuk Pejabat Hari Ini (N.437)

Pelakon popular Leornado DiCaprio bakal menerbitkna sebuah filem berdasarkan novel yang sebenarnya masih belum berada di pasaran berjudul Blood On Snow dan beliau juga akan turut berlakon dalam filem tersebut. – The Star

Walaupun sudah beribu kali mendengar lagu Imagine dendangan mendiang suaminya John Lennon, Yoko Ono mengakui masih mengalirkan airmata setiap kali mendengar lagu keamanan yang terbit pada tahun 1971 itu. – The Sun Daily

Perkahwinan pasangan ini memang mengejutkan semua pihak namun Kelly Clarkson tidak pula keberatan untuk kongsikan sebuah video sekitar majlis penyatuan dua hati dengan Brandon Blackstock baru baru ini. Sangat cantik! – People

Uqasha Senrose menafikan yang hubungan beliau & Pekin Ibrahim mempunyai masalah seperti yang menjadi perbualan ramai peminat semalam. Hmm. – GUA

Jake Gyllenhaal tampil di karpet merah 17th Annual Hollywood Film Awards baru baru ini dengan imej lebih kurus dari biasa dan berkata beliau hilang sekitar 9kg berat badan juga ianya bukan kerana tuntutan kerja atau watak filem. – Huff. Post


Sharnaaz Ahmad Nafikan Ada Hubungan Dengan Uqasha Senrose

Dan, secara tiba tiba nama Sharnaaz Ahmad dikaitkan sekali lagi dengan kontroversi dan kali ini dengan kisah yang menjadi perhatian ramai hari ini. Pelakon ini dikatakan menjalin hubungan cinta lokasi dengan Uqasha Senrose sehingga menyebabkan aktress itu putus tunang.

BACA: Pekin Ibrahim & Uqasha Senrose Putus Tunang Angkara Orang Ketiga

Melalui Utusan Malaysia hari ini, Sharnaaz Ahmad menafikan dakwaan bahawa beliau menjadi punca keretakan hubungan antara pelakon Pekin Ibrahim dan Uqasha Senrose selain tidak tahu menahu tentang perkara ini sehingga diberitahu.

“Saya tidak tahu perkara ini. Saya hanya berhubung dengan Uqasha ketika di set pengambaran sahaja. Hendak kata mesej sampai ke rumah, rasanya tidak ada,” ujarnya.

Mengakui penat melayan kontroversi yang sering melanda dirinya, Sharnaaz Ahmad berkata beliau perlu berjumpa dengan Pekin Ibrahim terlebih dahulu untuk memastikan apa sebenarnya yang berlaku sebelum memberikan sebarang komen lanjut.

“Saya rasa, buat masa sekarang, lebih baik saya jumpa Pekin dahulu untuk mengetahui perkara sebenar. Kalau saya beri komen yang melampau tanpa mengetahui perkara sebenar pun tidak elok rasanya,” tambahnya lagi yang menganggap Uqasha Senrose hanya rakan.


Rozita Che Wan & Zain Saidin Ke London Jalani Sesi Fotografi Pra Perkahwinan

Sebenarnya ketika ini, hanya Rozita Che Wan seorang sahaja berada di kota London untuk sesi fotografi pra perkahwinan mereka manakala Zain Saidin masih berada di Cape Town, Afrika Selatan untuk menghabiskan pengambaran Fear Factor 2.

Awal bulan yang lalu, kami ada menulis laporan menyebut yang Rozita Che Wan berhasrat untuk terbang ke London untuk memborong barang hantaran perkahwinan mereka dan rupa rupanya pasangan ini turut menjalankan sesi fotografi di sana.

BACA: Rozita Che Wan Rancang Ke London Untuk Borong Barang Hantaran Kahwin

Dalam beberapa keping gambar belakang tabir sesi fotografi yang dikongsikan oleh Rozita Che Wan menerusi Instagram beliau, pelakon popular ini nampak cantik bergaya di hadapan kamera dengan latar belakang beberapa lokasi menarik di London.

Pastinya kesemua gambar yang di’rakamkan (dan harapnya akan melibatkan Zain Saidin juga) akan dipaparkan di majlis perkahwinan mereka kelak. Yang pasti, tarikhnya masih menjadi tanda tanya ramai. Jangan tahu tahu sudah bernikah, sudahlah. Heh.


Pekin Ibrahim & Uqasha Senrose Putus Tunang Kerana Orang Ketiga?

Terkejut juga kami apabila dengar kisah yang disampaikan sumber terdekat pasangan ini yang mengatakan Pekin Ibrahim & Uqasha Senrose kini sudah tiada apa apa hubungan dan tekad memutuskan pertunangan mereka kerana kemunculan orang ketiga.

Segalanya berpunca kerana hadirnya orang ketiga dalam hubungan mereka dan menariknya, semua ini khabarnya berpunca dari Uqasha Senrose sendiri yang telah menjalinkan cinta lokasi dengan seorang pelakon lelaki lain yang menjayakan sebuah drama dengannya.

Butiran bagaimana hubungan sulit Uqasha Senrose dan pelakon lelaki itu berlangsung sehingga sampai ke pengetahuan Pekin Ibrahim dan juga ibu bapa mereka tidak perlu kami ceritakan di’sini — macam tidak percaya pun ada.

Khabarnya lagi, ini bukan kali pertama Uqasha Senrose terlibat dengan hubungan sulit dengan lelaki lain tetapi sebelum ini Pekin Ibrahim banyak mengambil pendekatan memaafkan kesilapan kekasihnya itu demi menjaga hubungan yang telah dibina bersama.

Namun kali ini, kesabaran Pekin Ibrahim memang diuji dan beliau khabarnya tidak mahu lagi memaafkan Uqasha Senrose atas ketelanjuran mengkhianati cinta mereka. Bunyi macam skrip drama ‘kan? Tetapi itu khabarnya yang berlaku ketika ini.

Mungkin memang tiada jodoh antara mereka berdua walaupun Pekin Ibrahim sebelum ini tampak bersungguh sungguh untuk mengahwini Uqasha Senrose. Hmm.


Zalif Sidek Akui Sedang Kenal Hati Budi Kawan Lama, Syafrina

Awal minggu ini, tersebar beberapa keping gambar di sebuah forum hiburan menunjukkan yang Zalif Sidek mesra bergambar dengan seorang gadis yang tidak dapat dikenalpasti identitinya dan kemesraan mereka seolah olah gambarkan yang mereka sedang bercinta.

Kami meghubungi Zalif Sidek petang semalam untuk mendapatkan kepastian tentang cinta hati barunya ini dan pelakon yang sering mendapat jolokan comel ini mengakui yang beliau kini sedang berkawan rapat dengan gadis dalam gambar tersebut.

“Dia merupakan rakan lama saya ketika zaman persekolahan dahulu dan kami kembali bertemu baru baru ini — kebetulan pula dia masih single, maka kami mula rapat sejak dua minggu yang lalu,” ujar Zalif Sidek yang turut memberitahu nama temannya itu adalah Syafrina.

Jejaka berusia 28 tahun ini juga berkata yang beliau tidak akan berselindung atau hipokrit jika ditanyakan soalan tentang hubungan dengan mana mana wanita & kini berasa selesa berkawan rapat dengan Syafrina. Kalau ada jodoh, jangan lupa beritahu. Heh.


Fakta Hiburan Yang Perlu Anda Tahu Sebelum Masuk Pejabat Hari Ini (N.436)

VIDEO HARI INI: Siapa kata lelaki tidak boleh menari ala Beyoncé?

Ramai peminat sudah mengetahui yang Tom Hiddleston mengdakan siri jelajah Asia dan baru baru ini berada di Korea Selatan untuk mengambil bahagian dalam SNL Korea, tonton slot komedi pelakon popular itu di’sini. – EW

Kanye West dilaporkan menyewa seluruh AT&T Park di San Francisco untuk melamar Kim Kardashian di hadapan seluruh keluarga & rakan rakan dengan cincin 15 karat, iringan orkestra dan persembahan bunga api. Ya, mereka akan berkahwin. – Just Jared

Dalam temubual terbaru, Katy Perry berkata yang beliau memang mengimpikan untuk berkahwin dengan kekasihnya John Mayer tetapi tetap bersyukur dengan keadaan ketika ini kerana percaya semua yang berlaku ada sebab sendiri. – W Magazine

Vokalis utama kumpulan Sistar, Hyorin dilaporkan sudah membuat persiapan untuk muncul secara solo sejak tahun lepas dan kini berada di peringkat akhir rakaman album yang dijadual dilancarkan sebelum hujung tahun ini. – Soompi

Stacy AF mengakui yang beliau tidak berjumpa dengan Akim Ahmad sejak awal tahun ini kerana sibuk dengan kerjaya masing masing & menegaskan sekali yang mereka hanya kawan biasa dan berita mahu berkahwin hanya rekaan peminat. – Utusan Malaysia


Gossip Bercinta: Shah Iskandar Anggap Diana Nasir Hanya Kawan

Menurut laporan baru baru ini menerusi Instagram peribadi beliau, Diana Nasir ada mengirimkan sekeping gambar bersama Shah Iskandar yang di’iringi kata kata seakan menunjukkan yang mereka berdua kini sedang hangat di’lamun cinta.

“Dear babyshah, no matter where you are, east north west or south, I hope you know that you’ll always be in my heart,” itu antara kata kata yang ditulis oleh kakak kepada Anzalna Nasir ini kepada mereka yang tidak kenal siapa Diana Nasir.

Melalui Media Hiburan, Shah Iskandar meluahkan rasa terkejut dengan kemaskini Diana Nasir di Instagram itu sedangkan ketika gambar itu di’ambil mereka dikelilingi rakan rakan yang lain.

“Memang saya terperanjat bila baca apa yang ditulisnya. Dan saya tidak jangka yang dia akan mengemaskini status tersebut bersama gambar kami berdua. Sedangkan ketika itu ada kawan-kawan lain di sekeliling kami,” ujar Shah Iskandar yang kini berada di Cape Town, Afrika Selatan.

“Kalau tanya akan hubungan kami, apa yang saya boleh katakan adalah saya menganggapnya sebagai kawan biasa. Bulum ada hati dan perasaan. Tapi, tidak tahu lah pula dia”

Shah Iskandar turut berkata yang beliau akan bertanya sendiri kepada Diana Nasir tentang status mereka berdua apabila pulang ke Malaysia kelak.


Isteri Nafi Adi Putra Guna Pengaruh VVIP Untuk Gugurkan Kes

Satu laporan akhbar hujung minggu lalu ada menyebut yang Adi Putra khabarnya telah berjumpa dengan seorang indivdu berpengaruh dengan tujuan untuk meminta bantuan berhubung kes skandal dengan isteri orang yang kini masih dalam siasatan polis.

Melalui Sinar Harian hari ini, isteri kepada Adi Putra menberikan kenyataan menafikan yang suaminya itu ada meminta bantuan individu berpengaruh untuk gugurkan kes ini dan meminta sesiapa yang tidak percaya untuk lakukan siasatan.

“Ingin saya tegaskan di sini, saya atau Adi tidak pernah menggunakan sesiapa untuk membantu menggugurkan kes ini. Sesiapa yang tidak percaya boleh siasat sendiri atau tanya sendiri pihak berkenaan,” jelas Aida Yusof yang dihubungi.

“Sebolehnya saya tidak mahu memberi sebarang komen mengenai perkara ini kerana seperti yang Adi dan saya pernah katakan sebelum ini, kes ini masih dalam siasatan polis dan saya tidak mahu mengganggu siasatan,” tambahnya lagi.

Selain meminta semua pihak untuk bersabar, Aida Yusof turut berkata Adi Putra akan adakan sidang akhbar secepat mungkin untuk memaklumkan keputusan siasatan polis apabila telah selesai nanti.


Bakal Timang Anak, Liyana Jasmay Kini Hamil Dua Bulan?

Lama kita tidak dengar cerita pasangan suami isteri Liyana Jasmay dan Fathuddin Mazlan yang mendirikan rumahtangga pada Februari lalu dan khabarnya pasangan ini akan menimang cahayamata tidak lama lagi.

Laporan Harian Metro melalui ruangan gossip mereka menyebut yang Liyana Jasmay kini sudah hamil dua bulan dan dijangka melahirkan anak sulung mereka pada Mei 2014 nanti.

Liyana Jasmay difahamkan masih aktif berlakon ketika ini dan akan habiskan baki pengambaran yang ada sebelum mengambil rehat panjang selain terbang ke Sabah untuk menetap bersama suaminya yang bekerja di sana.

Tahniah buat Liyana Jasmay & Fathuddin Mazlan sekeluarga yang akan menyambut kelahiran orang baru nanti, jika benar seperti yang disampaikan.

UPDATE-1: Liyana Jasmay sendiri mengesahkan yang dirinya kini sedang hamil dua bulan dan tidak berniat untuk merahsiakan berita baik ini tetapi lebih mengikut nasihat keluarga yang merasakan ianya masih terlalu awal untuk dihebahkan.


Neelofa Dan Fara Fauzana Bercuti Ke Kepulauan Maldives

Ini lebih kepada mari fokus kepada gambar seksi Neelofa ketika bercuti ke Maldives baru baru ini, heh. Jangan salahkan peminat kerana memberi tumpuan berat sebelah, Fara Fauzana sendiri berkongsi hanya sekeping gambar sepanjang percutian hingga hari ini.

AirAsia X baru baru telah melancarkan destinasi penerbangan baru iaitu kepulauan Maldives dan telah menjemput pengacara Nona iaitu Fara Fauzana dan Neelofa untuk menikmati percutian buat pertama kalinya di destinasi terkenal itu.

Menerusi mStar Online, Fara Fauzana berkata yang beliau terpesona dengan kecantikan pulau di Maldives dan peluang untuk berada di sana satu pengalaman yang luar biasa selain dapat melupakan segala tekanan dan jadual kerja sebagai selebriti.

Neelofa yang sebelum ini kita ketahui pernah bercuti ke banyak pulau pulau indah berkata yang pulau di Maldives memberi pandangan yang berbeza dan tidak sukar untuk menyesuaikan diri kerana majoriti penduduknya adalah Muslim.

Okay cukup ayat PR, ini merupakan beberapa keping foto yang dikongsikan Neelofa & juga Fara Fauzana menerusi Instagram mereka ketika berada salah satu pulau di Maldives. Enjoice!


Fakta Hiburan Yang Perlu Anda Tahu Sebelum Masuk Pejabat Hari Ini (N.435)

VIDEO HARI INI: Lisa Surihani terpilih sebagai penghias muka hadapan majalah EH! Oktober 2013 dan ini video disebalik tabir fotografi yang di’adakan dan boleh lihat selebriti ini bergaya ala Rihanna dengan persalinan dan aksesori penuh gaya.

Masuk minggu ketiga, filem angkasa lepas Gravity masih menduduki tangga teratas senarai filem terlaris dan sehingga hari ini telah berjaya mengutip US$170 juta di Amerika Syarikat & Kanada sahaja. Seluruh dunia? Pastinya lebih. – BBC News

Pasangan pelakon Chun Jung Myung dan Kim Min Jung bergandingan untuk filem Queen of the Night tahun lalu dan kini ada khabar angin mengatakan mereka berdua sudah bercinta lebih 10 bulan namun agensi mereka menafikannya. – Soompi

Mahkamah Los Angeles telah menggugurkan dakwaan rogol ke atas CeeLo Green kerana tidak mempunyai cukup bukti selain sangsi dengan jalan cerita wanita yang mengadu dan penyanyi itu dengan tuduhan memiliki pil ecstasy. – TMZ

Pelakon Sharifah Sakinah sekali lagi menafikan perangai pelik yang di’tunjukkan beliau menerusi laman sosial beberapa kali sebelum ini adalah kerana ingin meraih perhatian dan menyatakan itu memang dirinya secara semulajadi. – Utusan Malaysia

Pelakon popular menerusi siti TV How I Met Your Mother, Jason Segel di’lihat tampil lebih kurus baru baru ini dan beliau mengatakan ianya kerana tuntutan watak dalam filem Sex Tape yang di’lakonkan di samping Cameron Diaz. – Too Fab


Gambar: Nora Danish, Nadeem Nazri Ke Eropah Untuk Bercuti?

Kalau dikumpulkan kisah pasangan kekasih ini pergi bercuti bersama, memang boleh kita jadikan siri travelog untuk televisyen. Terbaru, Nora Danish dan Nadeem Nazri telah terbang ke benua Eropah sebagai destinasi terbaru dalam penjelajahan dua hati ini.

Sebenarnya tidak dapat kami pastikan sama ada Nora Danish dan Nadeem Nazri pergi ke sana untuk urusan kerja atau semata mata bercuti tetapi yang pasti mereka tidak pergi berdua — sengaja tulis untuk elak fitnah di ruangan komen. Eh.

BACA: Kekasih Nora Danish, Nadeemm Nazri Beli Rumah Dengan Nilai RM7.2 Juta?

Ketika kami mengeluarkan entri ini, Nora Danish & Nadeem Nazri kini sudah pun berada di kota London dan mereka sebelum itu berada di kota fesyen Paris, Perancis.

Dalam perkembangan berkaitan, Nora Danish baru baru ini mendedahkan yang mereka berdua masih belum membincangkan soal perkahwinan kerana dirinya sendiri masih memerlukan masa untuk bersedia menjadi isteri yang baik.

“Saya lebih berhati-hati berdasarkan pengalaman lalu yang mana saya juga ada kesilapan dan kekurangan yang perlu diperbaiki bagi menjadi isteri yang baik,” ujar Nora Danish.


Johan As’ari Mengaku Sudah Terpaut Hati Dengan Shila Amzah?

Baca kisah terbaru Johan As’ari menerusi mStar Online dan pelakon popular ini mahu berkias kias pula yang dirinya kini sudah terpaut hati dengan seorang wanita yang juga merupakan salah seorang selebriti hiburan tempatan. Terus sebut nama ‘kan senang.

Walaupun sudah menyedari timbulnya perasaan jatuh hati itu, Johan As’ari enggan meluahkan perasaan beliau ketika ini walaupun tahu yang beliau tidak bertepuk sebelah tangan dalam hubungan mereka ketika ini.

BACA: Johan As’ari Kata Keluarga Restu Dan Sedia Pinang Shila Amzah

“Saya dan dia, masing-masing tahu yang kami saling menyukai antara satu sama lain tetapi kalau boleh kami tidak mahu mengesahkan status sebagai pasangan kekasih”

“Pada saya biarlah kami diikat sebagai ikatan suami isteri yang sah, barulah boleh merasai nikmat bercinta itu. Keadaan ini juga sebenarnya lebih mudah kerana andaikata tiada jodoh, kami boleh membawa haluan sendiri,” jelas Johan As’ari.

Lebih menarik lagi, Johan As’ari juga merancang untuk melamar artis wanita berkenaan dengan mengikat tali pertunangan pada tahun ini, namun ianya masih satu rancangan.

“Perhubungan yang dijalinkan sekarang ini lebih kepada kepercayaan antara satu sama lain tanpa perlu menjadi kekasih. Jadi, memandangkan kami sekarang ini sibuk dengan urusan kerja seni, biarlah tugasan itu diselesaikan dahulu,” tambahnya lagi.


Gambar: Senarai Penuh Pemenang Anugerah Planet Muzik 2013 (APM 2013)

Jumaat lalu, bertempat di Suntec City, Singapura telah berlangsung majlis Anugerah Planet Muzik 2013 (APM 2013) untuk mengiktiraf bakat seni dari negara serantau dan delegasi Malaysia telah berjaya membawa pulang beberapa anugerah penting.

Paling menyerlah dalam senarai pemenang dari Malaysia adalah Hafiz Suip yang telah berjaya membawa pulang gelaran Artis Serantau Paling Popular yang tahun lepad di’menangi oleh Taufik Batisah yang merupakan penyanyi popular Singapura.

Bukan itu sahaja, Hafiz Suip turut membawa pulang anugerah berbekalkan lagu Muara Hati duet bersama Dato’ Siti Nurhaliza yang berjaya merangkul gelaran Lagu Serantau Paling Popular dan juga Duo/Kumpulan Terbaik pada malam tersebut.

Shila Amzah menerusi lagu ciptaan beliau sendiri berjudul Masih Aku Cinta muncul sebagai Lagu Terbaik Malaysia manakala gandingan Najwa Latif dan Syamkamarul bersama SleeQ untuk lagu Sahabat dinobatkan sebagai Kolaborasi Terbaik.

Berikut merupakan senarai penuh pemenang anugerah pada malam Anugerah Planet Muzik 2013 (APM 2013) yang berlangsung Jumaat lalu dan juga beberapa gambar sekitar majlis untuk tatapan anda semua. Tahniah buat semua & enjoice!

Artis Serantau Paling Popular – Hafiz Suip
Lagu Serantau Paling Popular – Muara Hati (Hafiz Suip & Dato’ Siti Nurhaliza)
Lagu Serantau Terbaik – Harus Terpisah (Cakra Khan)
Vokal Terbaik Artis Baru Lelaki – Cakra Khan
Vokal Terbaik Artis Baru Wanita – Citra Scholastika
Artis Lelaki Terbaik – Judika
Artis Wanita Terbaik – Bunga Citra Lestari
Duo/Kumpulan Terbaik – Hafiz Suip & Dato’ Siti Nurhaliza (Muara Hati)
Kolaborasi Terbaik – Najwa Latif, SleeQ & Syamkamarul (Sahabat)
Band Terbaik – NOAH (Separuh Aku)
Lagu Terbaik Malaysia – Masih Aku Cinta (Shila Amzah)
Lagu Terbaik Indonesia – Harus Terpisah (Cakra Khan)
Lagu Terbaik Singapura – Jangan Ganggu Pacarku (Aliff Aziz)
Lagu Singapura Paling Popular – Untuk Dia (SleeQ feat Najwa Latif)
Artis Singapura Paling Popular – Audionauts
Ikon Media Sosial – SleeQ
Nova Media Sosial – Hafiz Zainal
Penerima Khas APM 2013 – Black Dog Bone


Fakta Hiburan Yang Perlu Anda Tahu Sebelum Masuk Pejabat Hari Ini (N.434)

VIDEO HARI INI: Penghibur dan juga ahli silap mata, Criss Angel kembali dengan siri televisyen baru dan sedutan dalam video di’atas memang nampak real. Whoaaa!

Pelakon Robin Williams khabarnya kini dalam perbincangan untuk kembali membintangi siri ketiga filem Night at the Museum yang juga menyaksikan penglibatan semula Ben Stiller dan akan memulakan pengambaran pada Februari 2014. – THR

Nora Danish yang kini berkawan rapat dengan anak seorang menteri iaitu Nadeem Nazri memberitahu yang mereka belum lagi bincangkan soal perkahwinan kerana masih memerlukan masa untuk bersedia menjadi isteri yang baik. – mStar Online

Isteri kepada pelakon siri Smallville, Tom Welling memfailkan permohonan cerai di mahkamah dengan memberikan alasan sudah tidak lagi punyai persefahaman dan mereka berdua sudah berkahwin selama 13 tahun. – US Magazine

Kalau anda belum tahu, Korea memang terkenal dengan budaya mengutamakan kecantikan dan pembedahan plastik memang sesuatu yang normal oleh itu tidak hairan barisan selebriti ini mempunyai imej yang jauh berbeza dari diri mereka yang dulu. – Soompi

Mungkin jauh sedikit dari dunia hiburan tetapi sebuah biola yang di’percayai dimainkan ketika kapal Titanic karam pada tahun 1912 telah berjaya dilelong dengan harga RM4.6 juta baru baru ini. Artifak yang bukan calang calang ‘kan? – BBC News


Khairy Jamaluddin Dicalonkan Dalam Shout Awards 2013

Kehangatan acara anugerah hiburan paling hip di Malaysia Shout Awards! semakin terasa. Kini bakal kembali untuk memberi pengiktirafan dan menghargai bakat dan kreativiti yang telah menggegarkan industri hiburan Malaysia.

Pada tahun ini buat pertama kalinya dalam sejarah industri hiburan tanah air seorang ahli politik terkenal Khairy Jamaluddin telah dicalonkan dalam kategori Wired Celebrity Award bersama-sama dengan Aaron aziz, Adibah Noor, Fatimah Abu Bakar/Sharifah Amani/Sharifah Aleya, Sofia Jane dan penyanyi yang mencipta nama di luar negara, Yunalis Zarai.

Khairy Jamaluddin memang dikenali ramai sebagai salah sati figura politik yang sangat aktif di media sosial dna tidak hairan jika pihak Shout Awards 2013 mengambil keputusan untuk memasukkan nama beliau dalam senarai calon — dan baca reaksi beliau di Twitter.

Sementara itu, pada tahun lepas kita telah dihiburkan dengan 2 kumpulan K-Pop dari Korea Selatan iaitu kumpulan Vixx dan Nuest. Pada tahun ini bagi memenuhi permintaan para peminat di Malaysia, pihak Shout Awards telah menjemput penyanyi antarabangsa iaitu salah seorang anggota dari kumpulan Westlife, Shane Filan.

Buat peminat-peminat yang ingin mengetahui maklumat lanjut atau cara utuk mengundi artis-artis yang telah tercalon dalam Shout Awards 2013, bolehlah anda layari www.shoutawards.com.my atau www.8tv.com.my.


Diana Amir, Tunang Umum Bakal Nikah Minggu Hadapan

Petang tadi telah berlangsung sidang media khas untuk membolehkan Diana Amir umumkan tarikh majlis pernikahan beliau yang sebelum ini menjadi tanda tanya ramai peminat yang peduli.

Diana Amir dan tunang, Mohd Habib Bullah A. Rahman akan melangsungkan majlis pernikahan pada 25 Oktober 2013 bersamaan dengan hari Jumaat hadapan di Masjid Tuanku Mizan Zainal Abidin, Presint 3, Putrajaya.

Majlis pernikahan yang akan di’jalankan secara sederhana itu akan menjemput 250 tetamu dari kalangan keluarga dan teman rapat. Diana Amir juga memaklumkan yang majlis pernikahan ini sebahagiannya di’taja oleh Yakult (M) Sdn Bhd.

Namun, pasangan yang bertunang pada 23 Ogos 2012 yang lalu ini belum menetapkan tarikh untuk majlis persandingan namun Diana Amir sendiri berharap ianya dapat dijalankan pada tahun ini juga. Tahniah didahulukan buat pasangan ini dan keluarga.


Respek, Relaks, Respon (3R) Gandingkan Muka Baharu

Program 3R (Respek, Relaks, Respon) kini menampilkan tiga muka baharu iaitu Dayah, Amirah, Yvonne sebagai pengacara yang telah dipilih menerusi program realiti Projek 3R.

3R yang direhatkan hampir 4 tahun itu akhirnya kembali dengan kupasan isu-isu semasa melibatkan remaja wanita dan antaranya ialah ‘Perempuan Bukan Jadi Bodoh’ yang merupakan isu kegemaran bagi ketiga-tiga hos baharu itu.

Turut sama hadir pada majlis pelancaran adalah Pengurus Besar Kumpulan Pengurusan Jenama, TV3, Puan Siti Nurlisia Mohd Nadzri yang berkata “TV3 sentiasa berusaha untuk menyajikan program TV yang terbaik untuk para penonton. Program 3R sentiasa memberikan suntikan baru kepada kaum wanita khususnya remaja dalam berkongsi pelbagai isu yang relevan dan menarik minat mereka”, ujarnya yang ditemui di Sri Pentas, semalam.

Sebelum ini, program 3R menjadi kegemaran remaja di dalam mendapatkan jawapan bagi perkara-perkara yang melibatkan masalah wanita khasnya berkenaan isu ‘lelaki’.

Turut sama hadir adalah penerbit Datin Paduka Marina Mahathir dan Lina Tan.

Tidak dapat lari dari dibandingkan dengan bekas pengacara 3R sebelum ini Amirah atau nama sebenar (Siti Nor Amirah Mohammad Azmi), 22, graduan Ijazah Perakaunan Universiti Tenaga Nasional (Uniten) memberitahu personaliti berbeza yang ada pada mereka antara kelebihan untuk menjadikan program itu lebih mengujakan.

“Sebagai muka baru, perbandingan itu sudah pasti namun apa yang kami ada adalah personaliti yang berbeza dimana ianya dapat memberikan kelainan pada musim baru rancangan 3R ini.”

Tambah pengacara yang manis bertudung Dayah Bakar (Nur Hidayah Abu Bakar), 24, Graduan Ijazah Sarjana Muda (Kepujian) Undang-Undang Universiti Islam Antarabangsa Malaysia (UIAM) yang sebelum ini mempunyai pengalaman di dalam bidang pengacaraan turut memberitahu bahawa isu yang dikupas sangat sesuai dan dia yang meminati program itu sejak remaja lagi begitu teruja dan berharap dapat meneruskan legasi sebagai pengacara 3R untuk musim yang seterusnya.

Pada mereka yang tidak sabar menantikan 3R generasi baru episod pertama boleh ramai- ramai menyaksikan program tersebut yang memaparkan aktiviti menarik bermula 20 Oktober ini yang akan disiarkan setiap hari Ahad pada jam 7.30 malam.


Fakta Hiburan Yang Perlu Anda Tahu Sebelum Masuk Pejabat Hari Ini (N.433)

VIDEO HARI INI: Ini merupakan trailer kedua filem Kolumpo ini di’lancarkan di internet dan kami nampak ianya sebuah filem yang berpotensi untuk di’nikmati oleh semua terutama mereka yang pernah melalui perit jerih hidup di Kuala Lumpur.

Hanya selepas enam minggu berpacaran sebagai kekasih, pasangan Nina Dobrev & Derek Hough telah mengambil keputusan untuk berpisah dan sumber terdekat mengatakan jarak jauh antara mereka menjadi punca. – Just Jared

Ahli kumpulan U-KISS, Shin Dong Ho mengambil keputusan untuk berhenti semua aktiviti seni dan meninggalkan kumpulan itu kerana masalah kesihatan yang menghalang dirinya untuk terus aktif sebagai penyanyi dalam industri hiburan. – Soompi

Ramai sebenarnya tertanya tanya tentang penampilan Wawa Zainal yang sering bertudung kini namun pelakon itu menjelaskan yang dirinya belum berhijrah sepenuh dan akan membuka tudung jika watak lakonan memerlukan. – Sinar Harian

Pelakon Matthew McConaughey mengakui yang beliau menghubungi Tom Hanks untuk meminta tips bagaimana untuk menurunkan berat badan selepas menerima watak filem yang memerlukan beliau untuk kurus segera. – People

Isteri rapper terkenal Timbaland, Monique Mosley telah memfailkan penceraian selepas berkahwin selama lima tahun dan menuntut wang yang banyak dari rapper dengan nilai harta sekitar US$80 juta itu. Ka-ching! – TMZ


FMFA 2014 -- Barisan Persembahan Dan Lokasi Baru Diumumkan

Dengan barisan nama besar seperti Wu-Tang Clan, deadmau5, Macklemore & Ryan Lewis, Baauer, Rudimental, Eric Prydz dan lokasi baru untuk di’gegarkan, festival muzik terbesar di Asia Tenggara, Future Music Festival Asia (FMFA) kembali untuk memuaskan nafsu muzik anda.

Festival muzik yang akan berlangsung selama tiga hari bermula 13 Mac 2014 ini akan mengambil tempat di The Mines Wonderland, Mines Resort City dan turut menampilkan A State of Trance 650: New Horizons yang telah di’umumkan terlebih awal sebelum ini.

FMFA tahun 2013 telah menarik lebih 55,000 orang pengunjung dan untuk tahun 2014 penganjur Livescape Asia dan Future Music Australia mensasarkan pengunjung yang hadir mencecah lebih 75,000. Dengan barisan persembahan kali ini, kami tidak hairan jika ianya lebih dari itu.

Tiket tiket mula dijual hari ini melalui redtix.airasia.com manakala tiket VIP akan mula dijual pada 30 Oktober melalui www.galactix.asia.


Diana Amir Nikah 25 Oktober?

Semalam menerusi forum Cari, seorang peminat hiburan membawa perkhabaran yang Diana Amir bakal bernikah pada 25 Oktober 2013 namun tidak mahu menghebahkan perkara ini atas sebab sebab peribadi yang tidak dapat dipastikan.

Hari ini, Diana Amir mengesahkan yang beliau akan berkahwin dengan tunangnya iaitu seorang petugas di Universiti Teknologi Mara (UiTM), Merbok, Kedah iaitu Mohd Habibbullah A Rahman.

Namun pelakon ini tidak pula memberikan tarikh sebenar bilakah majlis pernikahan beliau akan berlangsung dan hanya mengatakan ianya akan berlangsung pada Oktober ini.

“Pihak pengurusan saya akan mengadakan satu sidang media untuk majlis perkahwinan tersebut pada Jumaat ini dan semua keterangan tentang majlis akan diberitahu ketika sidang media itu nanti,” jelas Diana Amir yang dihubungi mStar Online.

Diana Amir dan Mohd Habibbullah mengikat tali pertunangan pada September tahun lalu dan khabarnya pasangan ini akan berpindah ke Syria selepas berkahwin kelak.


Zed Zaidi: Kontrak Larang Artis Kahwin Cabul Hak Asasi Manusia

Isu perkahwinan Wawa Zainal & Aeril Zafrel kini dalam perhatian Persatuan Seniman Malaysia (SENIMAN) dan berkata pasangan itu mangsa kepada kontrak syarikat produksi yang melanggar hak individu untuk bercinta.

Bercakap melalui Berita Harian hari ini, Zed Zaidi yang juga merupakan Presiden SENIMAN berkata syarat melarang artis bercinta dan berkahwin sepanjang tempoh kontrak dimeterai perlu dipandang serius kerana ia membabitkan hak individu.

“Jika dalam sesuatu kontrak artis bersama produksi mensyaratkan mereka tidak boleh bercinta, saya menganggap ia melanggar hukum Tuhan sekali gus mencabuli hak asasi manusia.

“Saya tidak nafikan, disebabkan kontrak seperti itulah membuatkan isu pasangan pelakon Aeril Zafrel dan Wawa Zainal timbul. Soal kontrak itu jugalah membuatkan mereka takut untuk bercinta hingga merahsiakan perkara yang baik bagi mengelak kemungkaran,” jelasnya.

Sebagai tindakan terhadap isu ini, Zed Zaidi berkata yang pihaknya akan mengkaji semula terma kontrak Wawa Zainal sebelum memberi kepastian adakah ianya menyalahi Akta Kontrak Malaysia 1950 — jika ya, kontrak tersebut sekaligus tidak sah.

“Kami akan mengemukakan kepada syarikat produksi terbabit & meminta mereka memansuhkan beberapa terma jika melanggar hak asasi manusia serta undang-undang negara,” tambahnya.


Tasha Shilla Nafikan Dakwaan Bedah Hidung, Payudara Di Bali

Baru baru ini timbul satu dakwaan mengatakan yang Tasha Shilla telah membuat pembedahan plastik di bahagian hidung dan payudara selepas ada peminat perasaan perbezaan ketara antara gambar lama dan terbaru selebriti itu.

Bercakap kepada mStar Online, Tasha Shilla menafikan dia melakukan pembedahan bagi mencantikkan hidung dan payudara selain cukup bersyukur dengan apa yang telah dikurniakan Tuhan kepadanya selama ini.

“Saya tidak pernah melakukan sebarang pembedahan plastik keatas tubuh saya, sebaliknya bersyukur dengan apa yang dikurniakan. Bagi yang rapat dan pernah pegang muka saya tahu ia tidak berubah, jika nampak lain mungkin disebabkan teknik solekan semata mata”

Tasha Shilla juga menepis dakwaan yang mengatakan beliau telah pergi ke Bali, Indonesia untuk melakukan pembedahan plastik dengan mengatakan memang ada pergi ke sana namun hanya untuk bercuti dengan rakan rakan.

“Kalau benar saya ingin buat pembedahan plastik bukanlah di situ tempatnya,” jelas Tasha Shilla.


Wawa Zainal Kongsi Gambar Anak Buat Pertama Kali

Ya, masih dengan isu perkahwinan Wawa Zainal & Aeril Zafrel namun ini satu perkara yang baik untuk di’kongsikan dengan semua. Wawa Zainal melalui akaun Instagram beliau telah kongsikan sekeping gambar yang memang di’nanti para peminat.

Wawa Zainal mengirimkan sekeping gambar bayi yang di’percayai anak hasil perkongsian hidup dengan Aeril Zafrel dan disertakan tulisan — “menanti cahaya mata ini sedar. menatap kami berdua. rindu dengar tangisannya” — awww kali sejuta.

Aeril Zafrel juga melalui akaun Instagram beliau memuat naik sekeping gambar menunjukkan tangan bayi menggenggam erat tangan yang dipercayai tangan Aeril Zafrel & kedua dua keping gambar ini mendapat lebih 34,000 likes secara keseluruhan.

Dalam perkembangan berkaitan, Wawa Zainal bercakap kepada Kosmo! mempersoal tindakan seorang jejaka bernama Abdul Rashid yang tiba tiba muncul membuat pengakuan yang mereka masih bertunang walaupun sudah empat tahun tidak berhubung.

“Saya akui, saya memang mengenali lelaki tersebut, namun kami juga sudah hampir empat tahun tidak berhubung dan saya hairan kenapa baru sekarang dia muncul dan mengaku bahawa dia adalah tunang saya. Atau mungkin dia diminta untuk tampil secara sengaja dan diminta untuk timbulkan isu ini?” ujar Wawa Zainal.


Fakta Hiburan Yang Perlu Anda Tahu Sebelum Masuk Pejabat Hari Ini (N.432)

VIDEO HARI INI: Komik Calvin & Hobbes bagi kami lebih dari sekadar komik, ianya penuh falsafah dalam dunia warna warni seorang kanak kanak & filem dokumentari tentang impak komik ini akan ke pawagam pada November 2013.

Pelakon terkenal, Anthony Hopkins memuji lakonan Bryan Cranston dalam drama bersiri popular Breaking Bad dan menyifatkan ianya sebagai terbaik pernah di’lihat sepanjang hayatnya. Bukan senang pelakon itu mahu puji orang lain, heh. – The Verge

Kim Kardashian muncul lebih langsing kini sejak melahirkan anak pertamanya bersama Kanye West dan mendedahkan yang beliau mengamalkan diet Atkins untuk kembali ke bentuk badan asal seperti sebelum mengandung. – US Magazine

Berita baik untuk semua. Duo komedi popular Amy Poehler dan Tina Fey telah terpilih sebagai pengacara majlis untuk Golden Globes Awards selama dua tahun, 2014 & 2015. – Just Jared

Sensasi pop Korea, Psy telah mengesahkan yang beliau bekerjasama dengan vokalis kumpulan Aerosmith Steven Tyler untuk lagu beliau seterusnya selepas ini. – Channel News Asia

Britney Spears baru baru ini mendedahkan melalui satu temubual radio yang album terbaru dan yang kelapan beliau akan berjudul Britney Jean, tidak terlalu kreatif bunyinya ‘kan? – E! Online


Wawa Zainal Masih Tunangan Orang Ketika Kahwini Aeril Zafrel

Belum reda isu perkahwinan Wawa Zainal & Aeril Zafrel yang menjadi perhatian ramai peminat hiburan ketika ini, timbul pula kisah mengatakan Wawa Zainal sebenarnya masih bergelar tunang orang ketika mengahwini Aeril Zafrel.

Kisah ini didedahkan melalui Berita Harian keluarah hujung minggu lalu yang menyebut Wawa Zainal merupakan tunangan kepada seorang jejaka bergelar guru berasal dari Lahad Datu, Abdul Rashid @ Johari Hambali sejak Jun 2010.

“Jujurnya saya tersentak & sebak sebenarnya apabila Wawa mengakui dirinya sudah berkahwin dan mempunyai anak sedangkan pertunangan kami belum diputuskan. Saya tanya kenapa tidak berterus terang mahu berkahwin, saya tidak kisah untuk melepaskannya”

“Tetapi, Wawa terus menangis. Dia tidak mahu saya membocorkan cerita pertunangan kami — namun saya tidak mampu menutup mulut orang terutama kaum keluarga yang mengetahui kami masih punyai ikatan pertunangan,” ujar jejaka itu yang dihubungi wartawan.

Jejaka ini turut mengakui bertanggungjawab membawa Wawa Zainal menjalani uji bakat di MIG Pictures sebelum aktres itu popular dan tidak dapat berkahwin kerana terikat dengan kontrak yang tidak membenarkan mereka berbuat sedemikian.

“Kami pernah berjanji mahu berkahwin selepas habis kontrak — saya berpegang pada janji tapi nampaknya Wawa tidak ingat dengan janji janjinya”

Abdul Rashid menambah yang beliau sudah meminta keluarganya ke rumah keluarga Wawa Zainal untuk memutuskan pertunangan mereka pada Jumaat lalu dan hanya meminta pelakon itu memulangkan cincin dan wang hantaran yang diberikan sebelum ini.


Sekali Lafaz, Raja Azmi & Eddie Ghazali Kini Selamat Bergelar Suami Isteri

Nampaknya, setelah melalui pelbagai kontroversi Raja Azmi Raja Sulaiman selamat diijab kabul dengan pasangan, Mohd Eddie Ghazali dengan sekali lafaz di dalam gazebo indah di Laman Beringin, Istana Budaya tepat 9.18 malam tadi.

Pasangan ini sepakat mengikat tali pertunangan pada bulan Ramadhan yang lalu, 15 Julai 2013 setelah saling mengenali antara mereka awal tahun ini.

Sebelum ini Raja Azmi pernah mendirikan rumahtangga bersama Jailani Sidek dan bercerai pada tahun 2012. Hasil perkahwinan tersebut mereka dianugerahkan 3 orang anak.

Pengantin perempuan mengenakan busana bewarna krim rekaan Variante. Manakala pakaian pengantin lelaki bewarna maroon dari Kose Serani.

Pasangan ini telah diijab kabulkan oleh Mejar Bersara, Hj Ismail Wan Ahmad dengan berwalikan abang sulung Raja Azmi, Raja Azman serta bersaksikan adik bongsunya, Raja Azizdin dan menantunya Mohammad Shadan Hashim.

Terdahulu pihak pengantin lelaki telah membawa 1 dulang hantaran yang mengandungi sebuah Al-Quran, mas kahwin RM300 dan gelang tangan emas putih.

Berbalas dengan 3 dulang hantaran berupa manisan seperti coklat, cookies, dan jeli dari pihak pengantin perempuan. Tahniah buat pasangan pengantin baru ini semoga kekal selamanya.


Aeril Zafril, Wawa Zainal Mengaku Sudah Berkahwin Februari Lalu

Sekarang ini sedang berlangsung sidang media khas di Neo Damansara berkaitan isu Aeril Zafrel & Wawa Zainal yang di’katakan sudah bernikah oleh sebuah akhbar hujung minggu lalu.

Pengakuan awal dari Aeril Zafrel dan Wawa Zainal petang ini mengejutkan semua pihak kerana mereka mengakui sudah bernikah kali pertama pada 25 Februari 2012 dan kali kedua pada 5 Februari 2013.

“Ya, saya dan Wawa sudah bernikah. Kami bernikah di Taman Datuk Harun, Petaling Jaya. Jadi, status anak saya yang dihebohkan selama ini sudah terjawab,” jawab Aeril Zafrel.

Jelas Aeril Zafrel, pernikahan kali pertama dibuat tanpa didaftarkan dengan pejabat agama tetapi terpaksa melangsungkan akad nikah kali kedua sebagai menghormati permintaan keluarga perempuan sebelum ia didaftarkan secara rasmi.

Berikut merupakan dua keping gambar yang di’ambil ketika majlis pernikahan Aeril Zafrel dan Wawa Zainal. Harap dengan pengakuan pasangan ini semua sudah berpuas hati.


Pengurus Banyak Masalah, Izara Aishah Urus Sendiri Jadual Kerjaya

Kalau anda pernah dengar yang Izara Aishah sebelum ini ada sikap sombong dan mempunyai masalah dengan pihak media, anda boleh berterima kasih kepada pengurus beliau sebelum ini yang sebenarnya bermasalah.

Namun semua itu sudah berakhir kini apabila Izara Aishah mengambil keputusan untuk mula menguruskan sendiri jadual kerjaya beliau dan tidak lagi menggunakan khidmat pengurus.

“Sekarang ini saya uruskan sendiri kerjaya saya. Sebelum ini memang saya ada pengurus tapi banyak berlaku salah faham dan timbul kerumitan. Sebelum ni pengurus saya terdiri dari kawan kawan dan sepupu saya dan mereka tak berapa pandai uruskan kerjaya saya”

“Disebabkan tu berlaku salah faham & timbul macam macam cerita yang akhirnya memburukkan nama saya,” jelas Izara Aishah yang sudah bertukar pengurus empat kali.

“Jadi sekarang ni saya nak bersihkan nama saya. Allhamdulillah setakat ni saya boleh uruskan sendiri jadual kerjaya saya,” tambahnya lagi.

Dalam perkembangan lain, Izara bakal muncul menerusi telemovie khas Aidiladha berjudul Cinta Mat Semperit, bergandingan dengan Ariel Zafrel. Drama tersebut bakal disiarkan pada 15 Oktober jam 10.00 malam, di TV3.